
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1152 

27 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 1067780/82/Γ0013/9.6.1994 (ΦΕΚ 


549/Β') απόφασης Υπουργού Οικονομικών. 1 

Τύπος και περιεχόμενο φύλλων υπολογισμού φορολο¬ 
γητέας αξίας ακινήτων. 2 

Προσδιορισμός κατ’άρθρο 41 ατού Ν. 1249/1982 μεα- 
ντικειμενικά κριτήρια, αξίας κτισμάτων ακινήτων, 
τα οποία βρίσκονται σε περιοχές όπου δεν ισχύει το 
σύστημα αντικειμενικού προσδιορισμού. 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1129486/481/ΓΟ013 ΠΟΛ. 1312 (1) 

Τροποποίηση της 1067780/82/Γ0013/9.6.1994 (ΦΕΚ 
549/Β ) απόφασης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 του Ν. 1249/1982 (ΦΕΚ 
43 Α') και του άρθρου 14τουΝ. 1473/1984 (ΦΕΚ 127 Α'), 
όπως ισχύουν. 

2. Τις ιδιαιτερότητες κάθε περιοχής ή τμήματος αυτής, 
όπως συνθήκες περιβάλλοντος και θέας, εξυπηρέτηση 
(υποδομή, συγκοινωνία κ.λπ.), εμπορικότητα δρόμων, πο- 
λεοδομικές ρυθμίσεις (συντελεστής δόμησης οικοπέδου 
κ.λπ.). 

3. Τις ιδιαιτερότητες των ακινήτων, όπως ιδία χρήση (οι¬ 
κόπεδο, διαμέρισμα, κατάστημα, αποθήκη, βιομηχανικό 
κτίριο κ.λπ.), πρόσοψη (σε αίθριο, σε πλατεία κ.λπ.), όρο¬ 
φος, επιφάνεια, παλαιότητα κτιρίου, συνιδιοκτησία, ειδι¬ 
κές συνθήκες (σεισμός), πλημμύρα, πυρκαγιά, απαλλο¬ 
τρίωση κ.λπ.) δέσμευση (διατηρητέο κτίριο, αρχαιολογι¬ 
κή έρευνα κ.λπ.). 

4. Την ανάγκη εφαρμογής, κατά τη μεταβίβαση ακινή¬ 
των, των σχετικών μετο αντικειμενικό σύστημα διατάξεων 
ενιαίως. 

5. Την απόφασή μας αριθ. 1067780/82/Γ0013/9.6.1994 
(ΦΕΚ 549 Β'), όπως ισχύει. 

6. Την αριθ. 1107147/1239/006Α/4.10.1996 (ΦΕΚ 922 
τ.Β'/1996) απόφαση του Πρωθυπουργού και Υπουργού 


Οικονομικών με την οποία μεταβιβάζονται αρμοδιότητες 
του Υπουργού Οικονομικών στους Υφυπουργούς 
Οικονομικών. 

7. Το γεγονός ότι δεν δη μιουργείται δαπάνη για τον κρα¬ 
τικό προϋπολογισμό, αποφασίζουμε: 

Τροποποιούμε και συμπληρώνουμε την απόφασή μας 
αριθ. 1067780/82/Γ0013/9.6.1994 (ΦΕΚ 549/Β'), όπως ι¬ 
σχύει, και ορίζουμε τα ακόλουθα: 

1. Το πρώτο εδάφιο της παραγράφου 1 του άρθρου 2 α¬ 
ναδιατυπώνεται και συμπληρώνεται ως εξής: 

«1. Το αντικειμενικό σύστημα εφαρμόζεται για τον 
προσδιορισμό της φορολογητέας αξίας κατά τη μεταβί¬ 
βαση ακινήτων με επαχθή αιτία ή αιτία θανάτου, δωρεάς, 
γονικής παροχής, εφόσον τα ακίνητα βρίσκονται εντός 
σχεδίου πόλης και μόνον αν αυτά (ακίνητα) βρίσκονται σε 
περιοχές που έχουν ενταχθεί στο σύστημα. 

Όταν ένα οικόπεδο είναι κατά ένα τμήμα του εντός οικι¬ 
σμού πληθυσμού κάτω των 2.000 κατοίκων και το υπόλοι¬ 
πο τμήμα του είναι εκτός του οικισμού και εκτός του συ¬ 
στήματος αντικειμενικού προσδιορισμού της αξίας των α¬ 
κινήτων, τότε στον υπολογισμό της φορολογητέας αξίας 
του εφαρμόζεται το αντικειμενικό σύστημα για το τμήμα 
του με μέγεθος που αντιστοιχεί στην αρτιότητα της πε¬ 
ριοχής. 

Η αξίατης υπόλοιπης επιφάνειαςτου οικοπέδου, πέραν 
του αρτίου και μέχρι εξαντλήσεωςτου εμβαδού του, υπο¬ 
λογίζεται με τα συγκριτικά στοιχεία της περιοχής». 

2. Στο τέλος του 4ου εδαφίου, της παραγράφου 1 του 
άρθρου 2 προστίθενται τα εξής: 

«Σε περίπτωση που το κτίριο είναι κενό κατά το χρόνο 
της φορολογίας, ως χρήση λαμβάνεται η αναφερόμενη 
στην αντίστοιχη οικοδομική άδεια και σε περίπτωση που 
δεν υπάρχει άδεια η χρήση αποδεικνύεται από τον τίτλο 
κτήσης, τη φορολογική δήλωση ή άλλο έγκυρο αποδεικτι¬ 
κό στοιχείο για την τελευταία πριν τη διακοπή χρήση του 
κτιρίου. 

Αν τμήματα του ίδιου κτιρίου έχουν διαφορετικές χρή¬ 
σεις ή τρόπο κατασκευής ή παλαιότητα ή στάδιο αποπε¬ 
ράτωσης, ο υπολογισμός της αξίας των κτισμάτων γίνεται 
χωριστά για κάθε τμήμα με το αντίστοιχο έντυπο». 

3. Στο τέλος του δευτέρου εδαφίου της παραγράφου 5 
του άρθρου 2 προστίθεται εδάφιο ως εξής: 

«Τα παραπάνω δεν ισχύουν σε περίπτωση επαγγελματι¬ 
κής στέγης η οποία θεωρείται ισόγεια όταν έχει είσοδο και 

μία πρόσοψη στο ισόγειο, έστω και να έχει και άλλη ή άλ¬ 
λες προσόψεις σε δρόμους που βρίσκονται σε διαφορετι¬ 
κά, λόγω κλίσεωςτου εδάφους, επίπεδα». 

4. Συμπληρώνεται η παρ. 20 του άρθρου 2 ως εξής: 

«Εάν κτίσματα παλαιό και ημικατεστραμμένα ή ακόμη 

και διατηρητέα στερούνται στέγης, η αξίας του λογίζεται 
μηδενική, κατά την έκταση και τον όροφο που είναι χωρίς 
στέγη, εφόσον η αφαίρεση της στέγης οφείλεται σε κατα¬ 
στροφή και δεν περιλαμβάνεται στα πλαίσια εργασιών 
επισκευής». 

5. Συμπληρώνεται η παράγραφος 22 του άρθρου 2, ως 

εξής: 

«Αντο εναπομένοντμήματου κτισματος μετατην απαλ¬ 
λοτρίωση είναι μικρότερο του 50% της συνολικής επιφά¬ 
νειας των κτισμάτων και μικρότερο των 50μ2 ανά όροφο, 
εφαρμόζεται και γι’ αυτό ο συντελεστής του 
απαλλοτριωτέου». 

6. Συμπληρώνεται η παράγραφος 7 του άρθρου 5, ως ε- 


«Για οικόπεδα που βρίσκονται σε οικισμούς πληθυσμού 
κάτω των 2.000 κατοίκων και έχουν εμβαδόν μεγαλύτερο 
από 550 τ.μ. ή σε οικισμούςπροϋφιστάμενους του έτους 
1923 και έχουν εμβαδό μεγαλύτερο από 550 τ.μ. και εφό¬ 
σον εξαντλείται η μέγιστη επιτρεπόμενη δομήσιμη επιφά¬ 
νεια, σ' αυτές τις οικοπεδικές επιφάνειες ως Συντελεστής 
Οικοπέδου (Σ.Ο.) λαμβάνεται αυτός που προκύπτει από 
τους παρακάτω μαθηματικούς τύπους, ως εξής: 
α) Σε οικισμούς κάτω των 2.000 κατοίκων: 


Σ.Ο. τελ. 


(Ε-550) X 0,40 
550 


X Σ.Ο. 


β) Σε οικισμούς προϋφιστάμενουςτους έτους 1923: 
(Ε-500) X 0,40 

Σ.Ο. τελ. = 1 + -- ΧΣ.Ο. 

500 


Η παράγραφος 12 του άρθρου 5 τροποποιείται και συ¬ 
μπληρώνεται ως εξής: 

«Αντο οικόπεδο: 

α) Δεν είναι οικοδομήσιμο και δεν μπορεί να τακτοποιη¬ 
θεί ώστε να γίνει οικοδομήσιμο μετά τη σύνταξη και κύ¬ 
ρωση της πράξης αναλογισμού ή πράξης εφαρμογής, τό¬ 
τε εφαρμόζεται συντελεστής 0,60. 

Στην κατηγορία των οικοπέδων που δεν είναι οικοδομή¬ 
σιμα και δεν μπορούν να τακτοποιηθούν υπάγονται τα τυ¬ 
φλά ή τα μη άρτα γενικά οικόπεδα, δηλαδή τα οικόπεδα 
που στερούνται του προσώπου ή του εμβαδού αρτιότη¬ 
τας και δεν μπορούν να τακτοποιηθούν κατά οποιοδήπο- 
τετρόπο αυτοτελώς, αλλά είναι αναγκαστικά προσκυρω- 
τέα σε όμορες ιδιοκτησίες. 

β) Δεν είναι οικοδομήσιμο, αλλά μπορεί να τακτοποιη¬ 
θεί, ώστε να γίνει οικοδομήσιμο μετά τη σύνταξη και κύ¬ 
ρωση της πράξης αναλογισμού ή πράξης εφαρμογής, ε¬ 
φαρμόζεται συντελεστής 0,80. 

Στην κατηγορία των οικοπέδων που δεν είναι οικοδομή¬ 
σιμα αλλά μπορούν να τακτοποιηθούν, ώστε να γίνουν οι¬ 
κοδομήσιμα, υπάγονται όλα τα οικόπεδα τα οποία εντά¬ 
χθηκαν στο σχέδιο πόλεως αλλά δεν είναι οικοδομήσιμα 
γιατί δεν έχει συνταχθεί και κυρωθεί η πράξη αναλογι¬ 
σμού ή πράξη εφαρμογής. 

Στην ίδια κατηγορία υπάγονται και τα τυφλά οικόπεδα 
που μπορούν’να καταστούν οικοδομήσιμα καθώς και οι- 
κόπεδατων οποίων ή οικοδομησιμότηταή μη βεβαιώνεται 


μόνο μετά τη σύνταξη και κύρωση της πράξης τακτοποίη¬ 
σης. 

Για να θεωρηθεί ότι ένα οικόπεδο ή τμήμα του δεν είναι 
οικοδομήσιμο και μπορεί ή δεν μπορεί να τακτοποιηθεί, α¬ 
παιτείται σχετικό έγγραφο θεωρημένο από την αρμόδια 
Πολεοδομική Υπηρεσία. 

γ) Έχει κηρυχθεί απαλλοτριωτέο, κατά την έννοια της 
παρ. 22 του άρθρου 2, εφαρμόζεται συντελεστής 0,80. 

Στην κατηγορία αυτή υπάγονταιτα οικόπεδατα οποία υ¬ 
ποχρεωτικά τίθενται σε κοινή χρήση, όπως δρόμοι πλα¬ 
τείες, χώροι πρασίνου ή προορίζονται για χώρους κοινής 
ωφέλειας. 

δ) Τελεί υπό αναστολή οικοδομικών αδειών, η οποία δεν 
έχει αρθεί, εφαρμόζεται συντελεστής 0,90 
Η αναστολή οικοδομικών αδειών αποδεικνύεται από το 
σχετικό φύλλο της Εφημερίδας της Κυβερνήσεως στο ο¬ 
ποίο έχει δημοσιευθείτο οικείο Προεδρικό Διάταγμα ή η 
απόφαση του αρμόδιου οργάνου. 

ε) Είναι δεσμευμένο λόγω αρχαιολογικής έρευνας, ε¬ 
φαρμόζεται συντελεστής 0,70. 

Δεσμευμένο λόγω αρχαιολογικής έρευνας θεωρείταιτο 
οικόπεδο του οποίου για αόριστο χρονικό διάστημα απα¬ 
γορεύεται η οικοδομική αξιοποίηση. Απαιτείται βεβαίωση 
της αρμόδιας αρχής για την επιφάνεια του οικοπέδου που 
δεσμεύεται. 

Σε όλες τις παραπάνω περιπτώσεις, αν τμήμα μόνο του 
οικοπέδου δεν είναι οικοδομήσιμο ή είναι απαλλοτριωτέο 
ή δεσμευμένο, ο υπολογισμός της αξίας γίνεται χωριστά 
για το τμήμα αυτό και χωριστά για το υπόλοιπο τμήμα του 
οικοπέδου. Κατά τον υπολογισμό της αξίας τα οικόπεδα ή 
τμήμα αυτών εξετάζονται αυτοτελώς και εφαρμόζονται ό¬ 
λοι οι συντελεστές που αντιστοιχούν σ’ αυτά εκτός του 
κριτηρίου βάθους. Ως Σ.Α.Ο. όμως λαμβάνεται για όλατα 
τμήματα αυτός που αντιστοιχεί στο ενιαίο οικόπεδο. 

Σε οικόπεδα ή τμήματα οικοπέδων που δεν είναι οικοδο¬ 
μήσιμα και τα οποία συνενώνονται εκούσια με όμορα οικό¬ 
πεδα (άρτια και οικοδομήσιμα ή μη), δεν εφαρμόζονται οι 
μειωτικοί συντελεστές των περιπτώσεων α και β. Εκούσια 
είναι η συνένωση όταν δεν γίνεται σε εκτέλεση πράξης α¬ 
ναλογισμού ή εφαρμογής κι όχι όταν η αποζημίωση καθο¬ 
ρίζεται εξωδικαστικούς με συμβιβαστικό τρόπο». 

8. Καταργούνται οι διατάξεις των άρθρων 8 έως και 14, 
καθώς και του άρθρου 16. 

9. «Ορίζεται ότι για τον υπολογισμό της αξίας των κτι- 
σμάτων σταθμών αυτοκινήτων δημόσιας χρήσης, βιομη¬ 
χανικών και βιοτεχνικών κτιρίων, γεωργικών και κτηνο¬ 
τροφιών κτιρίων, αποθηκών αυτοτελών, ξενοδοχείων και 
γενικά τουριστικών εγκαταστάσεων, νοσηλευτηρίων και 
ευαγών ιδρυμάτων, εκπαιδευτηρίων, αθλητικών εγκατα¬ 
στάσεων, μουσείων, θεάτρων, κινηματογράφων, συνε- 
δριακών κέντρων, αιθουσών διαλέξων, συναυλιών, εκθε¬ 
σιακών κέντρων και γενικά κτισμάτων ειδικών κτιρίων που 
δεν υπάγονται στις προαναφερθείσες κατηγορίες, εφαρ¬ 
μόζονται οι διατάξεις των άρθρων 6 έως και 11 της αριθ. 
1129485/479/Γ0013/3.12.1996, ΠΟΑ. 1310 απόφασης 
του Υπουργού Οικονομικών». 

10. Αναδιατυπώνονται οι παράγραφοι 3, 4 και 5 του άρ¬ 
θρου 15 ως εξής: 

«3. Κατοικία ή διαμέρισμα και ειδικοί χώροι (των οποίων 
η αξία υπολογίζεται μετά έντυπα Κ4, Κ5, Κ6, Κ7, Κ8 και Κ9) 
που βρίσκονται στο ίδιο οριζόντιο επίπεδο και είναι συνε¬ 
χόμενα, ανεξάρτητα από την ύπαρξη ή μη πράξης σύστα¬ 
σης οριζόντιας ιδιοκτησίας, γιατον υπολογισμό της αξίας 
του λαμβάνονται ως αυτοτελείς ιδιοκτησίες. 

4. Επαγγελματική στέγη, που βρίσκεται στο ίδιο οριζό¬ 
ντιο επίπεδο (όροφο) με ειδικούς χώρους (των οποίων η 
αξία υπολογίζεται με τα έντυπα Κ4, Κ5, Κ6, Κ7, Κ8 και Κ9) 
και είναι συνεχόμενη αυτών ανεξάρτητα από την ύπαρξη 
ή μη πράξης σύστασης οριζόντιας ιδιοκτησίας, λογίζεται 
ως αυτοτελής ανεξάρτητη ιδιοκτησία εφόσον έχει δική 
της είσοδο σε δρόμο ή σε στοά ή στον ακάλυπτο χώρο και 
δεν επικοινωνεί εσωτερικά με τον ειδικό χώρο. 

Αν όμως η επαγγελματική στέγη επικοινωνεί εσωτερικά 
ή βρίσκεται σε εσωτερικό χώρο του ειδικού κτιρίου, λογί¬ 
ζεται ως ειδικός χώρος. 

5. Σε περιπτώσεις κτιρίων σταθμών αυτοκινήτων δημό- 
σιας χρήσης καθώς και βιομηχανικών - βιοτεχνικών κτι¬ 
ρίων εφόσον συντρέχει περίπτωση προσδιορισμού αξίας 
μηχανολογικού εξοπλισμού ή εγκαταστάσεων, οι οποίες 
αποτελούν συστατικάτου ακινήτου, αυτός διενεργείται α¬ 
πό την αρμόδια υπηρεσία του Υπουργείου Βιομηχανίας, 
Ενέργειας και Τεχνολογίας και κατά το ποσόν του προ¬ 
σαυξάνεται η λοιπή φορολογητέα αξία του ακινήτου. 
Απαιτείται η προσκόμιση του σχετικού εγγράφου». 

11. Η απόφαση αυτή, με την οποία δεν πραγματοποιεί¬ 
ται δαπάνη σε βάρος του Κρατικού Προϋπολογισμού, να 
δημοσιευθεί στην Εφημερίδα της Κυβερνήσεως και θα ι¬ 
σχύει από τις 30.12.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

ΑΡΙΘ, 1129487/480/Γ0013 ΠΟΑ. 1311 (2) 

Τύπος και περιεχόμενο φύλλων υπολογισμού φορολο¬ 
γητέας αξίας ακινήτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 του Ν. 1249/1982 (ΦΕΚ 
43τ.Α') του άρθρου 14τουΝ. 1473/1984 (ΦΕΚΑ' 127) και 
του άρθρου 10 του Ν. 2386/7.3.1996 (ΦΕΚ 43 τ.Α'). 

2. Τη διάταξη της παρ. 4 του άρθρου 7 του Α.Ν. 
1521/1950 (ΦΕΚ Α' 245), που κυρώθηκε με το Ν. 
1587/1950, όπως ισχύει. 

3. Τις διατάξεις των άρθρων 67, 88 και 94 του Ν Δ 
118/1973 (ΦΕΚ202 Α'). 

4. Τις διατάξεις της αριθ. 1129485/479/Γ0013/ 
3.12.1996, ΠΟΑ. 1310. 

5. Την αριθ. 1107147/1239/006Α/4.10.96 (ΦΕΚ 922 
τ.Β'/1996) απόφαση του Πρωθυπουργού και Υπουργού 
Οικονομικών με την οποία μεταβιβάζονται αρμοδιότητες 
του Υπουργού Οικονομικών στους Υφυπουργούς 
Οικονομικών. 

6. Το γεγονός ότι δεν δημιουργείται δαπάνη για τον 
Κρατικό Προϋπολογισμό, αποφασίζουμε: 

1. Ορίζουμε, από τις 30.12.1996 τον τύπο και περιεχό¬ 
μενο εννέα (9) φύλλων υπολογισμού φορολογητέας α¬ 
ξίας ακινήτων, όπως έχουντα σχετικά υποδείγματα που ε¬ 
πισυνάπτονται ως παράρτημα της απόφασης αυτής. 

2. Τα πιο πάνω φύλλα υπολογισμού αξίας ακινήτων θα 
υποβάλλονται μόνο αν στις δηλώσεις φορολογίας μετα¬ 
βίβασης ακινήτων κληρονομιών, δωρεών και γονικών πα¬ 
ροχών περιλαμβάνονται ακίνητα που βρίσκονται σε πε¬ 
ριοχές όπου δεν ισχύει το σύστημα του αντικειμενικού 


προσδιορισμού της φορολογητέας αξίαςτους, καθώς και 
ειδικά κτίρια που είτε βρίσκονται σε περιοχές όπου ισχύει 
το σύστημα αυτό είτε όχι. 

3. Αντί των φύλλων υπολογισμού της παραγράφου 1 
της απόφασης αυτής παρέχεται η δυνατότητα υποβο¬ 
λής φύλλων που έχουν εκτυπωθεί σε απλό χαρτί Α4 ή 
Α3 στα οποία θα απεικονίζεται με πλήρη πιστότητα όλα 
τα στοιχεία και οι συντελεστές που αναφέρονται στα 
φύλλα της πιο πάνω παραγράφου 1, εκτός της τελευ¬ 
ταίας σελίδας των οδηγιών τους. Σε περίπτωση διαπί¬ 
στωσης ανακρίβειας ή παράλειψης των πιο πάνω συ¬ 
ντελεστών θα επιβάλλονται οι προβλεπόμενες από το 
νόμο κυρώσεις. 

4. Τα ανωτέρω φύλλα υποβάλλονται σε δύο αντίτυπα, α¬ 
πό τα οποία το ένα παραμένει στην αρμόδια ΔΟΥ και το 
άλλο αποστέλλεται από αυτή, μαζί με το αντίτυπο της φο¬ 
ρολογικής δήλωσης, στο Κέντρο Πληροφορικής του 
Υπουργείου Οικονομικών (ΚΕ.Π.Υ.Ο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 1129485/479/Γ0013 ΠΟΑ. 1310 (3) 

Προσδιορισμός κατ’ άρθρο 41 α του Ν. 1249/1982 με αντι¬ 
κειμενικά κριτήρια, αξίας κτισμάτων ακινήτων, τα ο¬ 
ποία βρίσκονται σε περιοχές όπου δεν ισχύει το σύ¬ 
στημα αντικειμενικού προσδιορισμού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 του Ν. 1249/1982 (ΦΕΚ 
43 Α') του άρθρου 14 του Ν. 1473/1984 (ΦΕΚ 127 Α') και 
του άρθρου 10 του Ν. 2386/7.3.1996 (ΦΕΚ43Α'). 

2. Τις ιδιαιτερότητες των ακινήτων, όπως ιδία χρήση 
(διαμέρισμα, κατάστημα, αποθήκη, βιομηχανικό κτίριο 
κ.λπ.), επιφάνεια, παλαιότητα κτιρίου, ειδικές συνθήκες 
(σεισμός, πλημμύρα, πυρκαγιά, απαλλοτρίωση κ.λπ.). 

3. Την ανάγκη εφαρμογής, κατά τη μεταβίβαση ακινή¬ 
των, των σχετικών με το αντικειμενικό σύστημα διατάξεων 
ενιαίως. 

4. Την αριθ. 1107147/1239/006Α/4.10.96 (ΦΕΚ 922 
τ.Β/1996) απόφαση του Πρωθυπουργού και Υπουργού 
Οικονομικών με την οποία μεταβιβάζονται αρμοδιότητες 
του Υπουργού Οικονομικών στους Υφυπουργούς 
Οικονομικών. 

5. Το γεγονός ότι δεν δημιουργείται δαπάνη για τον 
Κρατικό Προϋπολογισμό, αποφασίζουμε: 

Άρθρο 1 

1. Με τις διατάξεις της απόφασης αυτής καθορίζεται η 
φορολογητέα αξία των κτισμάτων για όσα ακίνητα βρί¬ 
σκονται σε περιοχές που δεν ισχύει το σύστημα αντικει¬ 
μενικού προσδιορισμού. 

2. Για την εξεύρεση της φορολογητέας αξίας των κτι- 
σμάτων της παραγράφου 1 λαμβάνεται υπόψη ως βάση 
τιμή εκκίνησης η οποία αναφέρεται στο ελάχιστο κόστος 
κατασκευής ανά τετραγωνικό μέτρο οικοδομής πριν την 
εφαρμογή συντελεστών αυξομείωσης. 

3. Η κατά τα άνω τιμή εκκίνησης καθορίζεται κατά πε- 
ριοχές και χωριστά για την μονοκατοικία, επαγγελματική 

στέγη και την κατοικία ή διαμέρισμα (έντυπα υπολογι¬ 
σμού ΚΙ, Κ2 και Κ3) και ενιαία σε όλες τις περιοχές εφαρ¬ 
μογής ανάλογα με το είδος του κτιρίου για όλες τις υπό¬ 
λοιπες κατηγορίες κτιρίων (έντυπα Κ4, Κ5, Κ6, Κ7, Κ8 και 
Κ9) και αναπροσαρμόζεται με αποφάσεις του Υπουργού 
Οικονομικών. 

Άρθρο 2 

1. Τιμή εκκίνησης. 

Η τιμή εκκίνησης του άρθρου 1 χρησιμοποιείται για τον 
προσδιορισμό της φορολογητέας αξίας των κτισμάτων 
των ακινήτων: 

α) Κτιρίων κατοικίας, β) μονοκατοικίας, γ) κτιρίων φρα- 
φείων - καταστημάτων δ) σταθμών αυτοκινήτων - βιομη¬ 
χανικών και βιοτεχνικών κτιρίων ε) γεωργικών και κτηνο- 
τροφικών κτιρίων - αποθηκών, στ) ξενοδοχείων και γενικά 
του ριστικών εγκαταστάσεων - νοσηλευτηρίων και ευαγών 
ιδρυμάτων ζ) εκπαιδευτηρίων η) αθλητικών εγκαταστά¬ 
σεων και θ) κτιρίων και δεν μπορούν να υπαχθούν στις 
προηγούμενες κατηγορίες. 

2. Κατάταξη ακινήτων. 

Η κατάταση ενός ακινήτου σε ορισμένη κατηγορία θε¬ 
μελιώνεται από: 

α) Την οικοδομική άδεια ανέγερσής του, 

β) την πράξη σύστασης οριζόντιας ιδιοκτησίας και 

γ) τον τίτλο κτήσης του. 

Αν δεν υπάρχει κανένα από τα προηγούμενα αποδεικτι¬ 
κά, η θεμελίωση της κατηγοριοποίησης γίνεται από τη δή¬ 
λωση φόρου εισοδήματος του κατόχου ή άλλο αποδεικτι¬ 
κό έγγραφο. Αν στο κτίσμα έχουν γίνει ουσιώδεις και στα¬ 
θερές επεμβάσεις και η χρήση του είναι διάφορη από 
εκείνη που ορίζεται στην οικοδομική άδεια ή στην πράξη 
σύστασης οριζοντίου ιδιοκτησίας ή στον τίτλο κτήσης 
του, τότε τούτο εντάσσεται στην κατηγορία που αντιστοι¬ 
χεί στη νέα μορφή και χρήση του με τις ακόλουθες προϋ¬ 
ποθέσεις: 

α) Αν η αλλαγή χρήσης έχει γίνει πριν την 18.12.1985 α¬ 
παιτείται η προσκόμιση σχετικής υπεύθυνης δήλωσης 
του Νόμου 1599/1986. 

β) Αν η αλλαγή χρήσης έχει γίνει μετάτην 18.12.1985 για 
την αλλαγή χρήσης απαιτείται οπωσδήποτε η προσκόμι¬ 
ση της ανάλογης οικοδομικής άδειας, εκτός της περίπτω¬ 
σης αλλαγής χρήσης αποθήκης σε κατοικία ή επαγγελ¬ 
ματική στέγη, οπότε αυτή δεν απαιτείται. 

Σε περίπτωση που το κτίριο είναι κενό κατάτο χρόνο της 
φορολογίας, ως χρήση λαμβάνεται η αναφερόμενη στην 
αντίστοιχη οικοδομική άδεια και σε περίπτωση που δεν υ¬ 
πάρχει άδεια η χρήση αποδεικνύεται από τον τίτλο κτή¬ 
σης, τη φορολογική δήλωση ή άλλο έγκυρο αποδεικτικό 
στοιχείο για την τελευταία πριν τη διακοπή χρήση του κτι¬ 
ρίου. 

Αν τμήματα του ίδιου κτιρίου έχουν διαφορετικές χρή¬ 
σεις ή τρόπο κατασκευής ή παλαιότητα ή στάδιο αποπε¬ 
ράτωσης, ο υπολογισμός της αξίαςτων κτισμάτων γίνεται 
χωριστά για κάθε τμήμα με το αντίστοιχο έντυπο ή τον α¬ 
ντίστοιχο συντελεστή κατά περίπτωση. 

Για κάθε κατηγορία ακινήτου εφαρμόζεται χωριστό έ¬ 
ντυπο, ως ακολούθως: 

α) Με το έντυπο ΚΙ υπολογίζεται η αξία των κτισμάτων 
κατοικιών, εκτός μονοκατοικιών, καθώς και των παρακο¬ 
λουθημάτων και των βοηθητικών χώρων αυτών, ανεξάρ¬ 
τητα αν έχουν ή όχι δικάτους χιλιοστά επίτου οικοπέδου. 
Επίσης, με το έντυπο αυτό υπολογίζεται η αξία των κτι- 


σμάτων κατοικιών που χρησιμοποιούνται σαν γραφεία, ια¬ 
τρεία, βιοτεχνίες και αποθήκες (ισόγειο ή σε όροφο). 

Ο τρόπος εκμετάλλευσης των διαμερισμάτων όπως ι- 
διόχρηση, μίσθωση, τουριστική εκμετάλλευση (ενοικια¬ 
ζόμενα δωμάτια ή διαμερίσματα, που όμως δεν ανήκουν 
σε τουριστικό συγκρότημα), δεν διαφοροποιείτοντρόπο 
υπολογισμού της αξίας τους που γίνεται με το έντυπο ΚΙ. 

β) Με το έντυπο Κ2 υπολογίζεται η αξία των κτισμάτων 
μονοκατοικιών, καθώς και των παρακολουθημάτων και 
βοηθητικών χώρων αυτών ανεξάρτητα αν έχουν ή όχι δι¬ 
κά τους χιλιοστά επίτου οικοπέδου. 

Μονοκατοικία θεωρείται το κτίριο που αποτελεί λει¬ 
τουργία μία μόνο κατοικία με τα τυχόν παρακολουθήματα 
και βοηθητικούς της χώρας σε ένα ή περισσότερα επίπε¬ 
δα και η οποία δεν είναι σε επαφή με άλλη κατοικία στο ί¬ 
διο οικόπεδο, ανεξάρτητα αν έχει συσταθεί σ’ αυτή πρά¬ 
ξη οριζόντιας ιδιοκτησίας. Μονοκατοικίες θεωρούνται ε¬ 
πίσης κατοικίες σε επαφή οι οποίες βρίσκονται σε όμορες 
κάθετες ιδιοκτησίες. 

Με το ίδιο έντυπο υπολογίζεται η αξία κτισμάτων μεμο¬ 
νωμένων μονοκατοικιών, που χρησιμοποιούνται για του¬ 
ριστική εκμετάλλευση και δεν ανήκουν σε τουριστικό συ¬ 
γκρότημα. 

γ) Με το έντυπο Κ3 υπολογίζεται η αξία των κτισμάτων 
καταστημάτων, γραφείων, εμπορικών κέντρων, υπεραγο¬ 
ρών και γενικά επαγγελματικής στέγης. Επίσης με το ίδιο 
έντυπο υπολογίζεται η αξία κτισμάτων βιοτεχνικών οι ο¬ 
ποίες στερούνται της σχετικής οικοδομικής άδειας και ά¬ 
δειας λειτουργίας από τον αρμόδιο δημόσιο φορέα, απο¬ 
θηκών που βρίσκονται σε κτίρια επαγγελματικής στέγης ή 
επαγγελματικής στέγης - κατοικίας καθώς και των παρα¬ 
κολουθημάτων και βοηθητικών χώρων στα κτίρια αυτά, α¬ 
νεξάρτητα αν έχουν ή όχι δικάτους χιλιοστά επίτου οικο¬ 
πέδου. 

δ) Με το έντυπο Κ4 υπολογίζεται η αξία των κτισμάτων 
σταθμών αυτοκινήτων δημόσιας χρήσης, καθώς και η α¬ 
ξία κτισμάτων βιομηχανικών και βιοτεχνικών κτιρίων μετά 
των παραρτημάτων, παρακολουθημάτων και βοηθητικών 
χώρων τους, ανεξάρτητα αν έχουν ή όχι δικά τους χιλιο¬ 
στά επί του οικοπέδρου, για τα οποία υπάρχει οικοδομική 
άδεια ειδικού κτιρίου και η προβλεπόμενη άδεια λειτουρ¬ 
γίας από την αρμόδια υπηρεσία του Υπουργείου 
Συγκοινωνιών ή του Υπουργείου Ανάπτυξης (απότις κατά 
τόπους Νομαρχίες ή τις κεντρικές υπηρεσίες κατά περί¬ 
πτωση). 

ε) Με το έντυπο Κ5 υπολογίζεται η αξία των κτισμάτων 
γεωργικών και κτηνοτροφικών κτιρίων καθώς και αποθη¬ 
κών, σε ανεξάρτητα κτίρια είτε είναι αυτοτελείς , είτε α¬ 
ποτελούν παρακολουθήματα βιομηχανικών και βιοτεχνι¬ 
κών κτιρίων. 

Γεωργικά θεωρούνται τα κτίρια στα οποία φυλάσσονται 
ζωοτροφές, σπόροι, γεωργικά εργαλεία και μηχανήματα, 
εκτός των βιοτεχνικών και βιομηχανικών κτιρίων μαζικής 
διαλογής, συσκευασίας ή μεταποίησης αγροτικών προϊό¬ 
ντων καθώς και των εργαστηρίων κατασκευής ή επισκευ¬ 
ής αγροτικών μηχανημάτων, τα οποία υπάγονται στα βιο¬ 
μηχανικά και βιοτεχνικά κτίρια. 

Κτηνοτροφικά θεωρούνται τα κτίρια που στεγάζουν 
ζώα, στα οποία εκτελούνται απλές εργασίες εκτροφής και 
γενικά φροντίδας ζώων, εκτός βιοτεχνικών και βιομηχανι¬ 
κών κτιρίων με οργανωμένη συλλογή, επεξεργασία και 
μεταποίηση κτηνοτροφικών προϊόντων, σφαγείων και γε¬ 
νικά οργανωμένων γεωργοκτηνοτροφικών μονάδων που 

επίσης υπάγονται στα βιομηχανικά και βιοτεχνικά κτίρια. 

Αποθήκες θεωρούνται αυτοτελείς αποθηκευτικοίχώροι 
οποιουδήποτε μεγέθους, όχι όμως και χώροι στους οποί¬ 
ους ψύχονται τα αποθηκευμένα προϊόντα. Τα ψυγεία - α¬ 
ποθήκες υπάγονται στα βιομηχανικά κτίρια. 

στ) Με το έντυπο Κ6 υπολογίζεται η αξία των χτισμάτων 
κτιρίων και εγκαταστάσεων, ξενοδοχείων, μοτέλ, μπα- 
γκαλόους, ξενώνων και κάμπινγκ καθώς και χώρων όπου 
λειτουργούν καζίνο είτε εντός των Ξενοδοχειακών μονά¬ 
δων είτε ανεξάρτητα και οι οποίοι λογίζονται ως ξενοδο¬ 
χεία πολυτελείας. Με το ίδιο έντυπο υπολογίζεται και η α¬ 
ξία των χτισμάτων κάθε είδους Νοσηλευτηρίων, που λει¬ 
τουργούν με νόμιμη άδεια και διαθέτουν κλίνες για την 
παραμονή ασθενών, καθώς και η αξία των χτισμάτων των 
Ευαγών Ιδρυμάτων, που έχουν επίσημα το χαρακτήρα αυ¬ 
τό και φιλοξενούν δραστηριότητες ή και άτομα που έχουν 
ειδικές ανάγκες κοινωνικής προστασίας καθώς και των 
παρακολουθημάτων και των βοηθητικών χώρων τους. 

ζ) Με το έντυπο Κ7 υπολογίζεται η αξία των χτισμάτων 
εκπαιδευτηρίων γενικά καθώς και των παρακολουθημά¬ 
των και βοηθητικών χώρων τους. 

η) Με το έντυπο Κ8 υπολογίζεται η αξία των χτισμάτων 
και εγκαταστάσεων των γυμναστηρίων, κολυμβητηρίων 
και γενικά κέντρων άθλησης καθώς και των παρακολου¬ 
θημάτων και βοηθητικών χώρων τους. 

θ) Με το έντυπο Κ9 υπολογίζεται η αξία των χτισμάτων 
των μουσείων, θεάτρων, κινηματογράφων, εκθεσιακών 
και συνεδριακών κέντρων, αιθουσών διαλέξεων και συ¬ 
ναυλιών και γενικά κτιρίων που δεν μπορούν να υπαχθούν 
στις κατηγορίες των εντύπων ΚΙ έως και Κ8 καθώς και των 
παρακολουθημάτων και των βοηθητικών χώρων τους. 

3. Συντελεστής αποπεράτωσης 

Αν το κτίσμα δεν είναι αποπερατωμένο εφαρμόζονται 
μειωτικοί συντελεστές ανάλογα με το στάδιο αποπερά¬ 
τωσής του. Το κτίσμα θεωρείται ότι βρίσκεται σε ένα ορι¬ 
σμένο στάδιο αποπεράτωσης όταν έχει ολοκληρωθεί το 
στάδιο αυτό, δηλαδή σε περίπτωση που δεν έχουν απο¬ 
περατωθεί οι εργασίες ενός συγκεκριμένου σταδίου ερ¬ 
γασιών θεωρείται ότι το κτίσμα βρίσκεται στο αμέσως 
προηγούμενο στάδιο. Κτίσματα που έχουν παροχή ηλε¬ 
κτρικού ρεύματος και είναι ημιτελή (δεν έχουν γίνει εσω¬ 
τερικά επιχρίσματα σε κάθε άλλη περίπτωση εκτός αυτής 
που το κτίσμα είναι από πέτρα ή δεν έχουν γίνει τα δάπε¬ 
δα) θεωρούνται ότι βρίσκονται στο στάδιο αποπεράτω¬ 
σης δαπέδων (στο αμέσως προηγούμενο της πλήρους α¬ 
ποπεράτωσης). 

4. Συντελεστής παλαιότητας 

Για τον προσδιορισμό της φορολογητέας αξίας ενός 
χτίσματος εφαρμόζεται συντελεστής, ανάλογα μετηνπα- 
λαιότητάτου. 

Γ ια να εφαρμοστεί ο συντελεστής παλαιότητας πρέπει 
το κτίριο να είναι πλήρως αποπερατωμένο. Περίπτωση ε¬ 
φαρμογής ταυτόχρονα των συντελεστών αποπεράτωσης 
και παραλαιότητας αποκλείεται, εκτός της περίπτωσης 
της προηγούμενης παραγράφου, κατά την οποία έχουμε 
κτίσμα ημιτελές αλλά ηλεκτροδοτημένο και άρα θεωρού¬ 
μενο στο στάδιο αποπεράτωσης των δαπέδων. 

Η παλαιότητα αρχίζει να υπολογίζεται μετά τη συμπλή¬ 
ρωση δύο ετών από την ημερομηνία έκδοσης της οικοδο¬ 
μικής άδειας ή τηντελευταία αναθεώρησή της (π.χ. αν εκ- 
δόθηκε στις 30.9.1978, η παλαιότητα αρχίζει να υπολογί¬ 
ζεται από 30.9.1980) και εκφράζεται σε ακέραιο αριθμό 
ετών, με την παραδοχή ότι χρονικό διάστημα μικρότερο 


του εξαμήνου δεν λαμβάνεται υπόψη, ενώ μεγαλύτερο 
λογίζεται ως έτος. Αν δεν υπάρχει οικοδομική άδεια, η πα¬ 
λαιότητα υπολογίζεται από τη χρονολογία κατασκευής, 
που αποδεικνύεται με οποιοδήποτε δημόσιο έγγραφο 
(π.χ. προγενέστερος τίτλος κτήσης, νομιμοποίηση αυθαι- 
ρέτο υ, έναρξη ηλεκτροδότησης, μισθωτή ριο συ μβόλαιο). 
Άδεια αλλαγής μόνο της χρήσης του κτιρίου ή άδειες μη 
ουσιώδους ανακαίνισης δεν λαμβάνονται υπόψη για τον 
υπολογισμό της παλαιότητας. 

Αντίθετοι άδεια ριζικής ανακαίνισης, ιδιαίτερα στα δια¬ 
τηρητέα κτίρια, λαμβάνεται υπόψη για τον υπολογισμό 
της παλαιότητας, με αφετηρία δύο χρόνια μετά την ημε¬ 
ρομηνία έκδοσης της άδειας ανακαίνισης. 

Σε περίπτωση επέκτασης υπάρχοντος χτίσματος η πα¬ 
λαιότητα υπολογίζεται χωριστά για κάθε τμήμα ανάλογα 
με τον χρόνο κατασκευής του, που αποδεικνύεται κατά τα 
ανωτέρω. 

5. Συντελεστής ειδικών συνθηκών. 

α) Για να θεωρηθεί ότι κτίριο ή τμήμα κτιρίου είναι α- 
παλλοτριωτέο, απαιτείται πρόσφατο έγγραφο, από την 
αρχή που κήρυξε την απαλλοτρίωση, από τον οποίο να 
προκύπτει: 

I) Ότι έχει κηρυχθεί η απαλλοτρίωση (πράξη κήρυξης 
της απαλλοτρίωσης και ΦΕΚ στο οποίο έχει δη μοσιευθεί). 

II) Ότι η απαλλοτρίωση δεν έχει ανακληθεί και 

III) Η επιφάνεια των χτισμάτων κατά το τμήμα που απαλ- 
λοτριώνεται. 

Εάν απαλλοτριώνεται τμήμα του χτίσματος, ο υπολογι¬ 
σμός της αξίας γίνεται χωριστά για το απαλλοτριούμενο 
τμήμα και χωριστά για το υπόλοιπο. 

Αν το εναπομένον τμήμα είναι μικρότερο του 50% της 
συνολικής επιφάνειας των κτισμάτων και μικρότερο των 
50μ2 ανά όροφο, εφαρμόζεται και γι' αυτό ο συντελεστής 
απαλλοτριωτέου. 

Στη φορολογία κληρονομιών - δωρεών δεν εφαρμόζε¬ 
ται ο μειωτικός συντελεστής για τα απαλλοτριωτέα κλη- 
ρονομιαία ή δωρούμενα ακίνητα ή τμήμα τους καθόσον γι’ 
αυτά αναβάλλεται η φορολογία και ο φόρος υπολογίζεται 
στην αποζημίωση που θα επιδικασθεί. 

β) Σε περιπτώσεις που ένα ακίνητο έχει υποστεί ζημιές 
από σεισμό, πυρκαγιά ή πλημμύρα, εφαρμόζεται ειδικός 
συντελεστής. 

Ο συντελεστής αυτός προκύπτει αν από τη μονάδα α- 
φαιρέσουμετο λόγο του κόστους αποκατάστασης ζημιών 
προς το γινόμενο της επιφάνειας των χτισμάτων επί το α¬ 
ντίστοιχο κόστος εκκίνησης ανά μ2 χτίσματος. 

Δηλαδή: 

_ _ _ _ . . , „ κόστος αποκατ. ζημιών 

Σ. Ειδ. Συνθηκών = 1,00-7-Δύί:- 

επιφ. κτισμάτων X κόστος εκκίνησης 

Το κόστος αποκατάστασης κτισμάτων, που έχουν υπο¬ 
στεί ζημιές από σεισμό πυρκαγιά ή πλημμύρα, βεβαιώνε¬ 
ται με τεχνική έκθεση από πραγματογνώμονα του 
Τεχνικού Επιμελητηρίου Ελλάδος, που έχει συνταχθεί 
πριν από το χρόνο φορολογίας ή και μετά την περίπτωση 
της αιτία θανάτου κτήσης μέσα στην προβλεπόμενη προ¬ 
θεσμία για την υποβολή της δήλωσης. Σε κάθε περίπτωση 
μεταβίβασης δεν πρέπει να έχει παρέλθει πενταετία με¬ 
ταξύ του χρόνου φορολογίας και εκείνου του συμβάντος 
(σεισμού, πυρκαγιάς ή πλημμύρας). 

γ) Εάν κτίσματα παλαιά ή ημικατεστραμένα ή ακόμη και 
διατηρητέα στερούνται στέγης, η αξία τους λογίζεται μη¬ 
δενική, κατά την έκταση και τον όροφο που είναι χωρίς 
στέγη, εφόσον η αφαίρεση της στέγης οφείλεται σε κα- 

ταοτροιρή και δεν περιλαμβάνεται οτα πλαίσια εργασιών 
επισκευής. 

Εάν έχει εκδοθεί και προσκομίζεται άδεια κατεδάφισης 
κτισμάτων δεν λαμβάνεται υπόψη η αξία τους, εφόσον η 
κατεδάφιση πραγματοποιηθεί εντός έτους από την έκδο¬ 
ση της αδείας. Σε περίπτωση που δεν πραγματοποιηθεί η 
κατεδάφιση μέσα στηνπροθεσμία αυτή, υποβάλλεται συ¬ 
μπληρωματική δήλωση στην αρμόδια ΔΟΥ, εντός μηνός 
από τη λήξη της προθεσμίας, με την αξία των κτισμάτων 
που δεν έχουν κατεδαφιστεί υπολογιζόμενη σύμφωνα με 
τα ισχύοντα κατά το χρόνο υποβολής. Αλλως, η αρχική 
δήλωση του φορολογουμένου προς την αρμόδια ΔΟΥ θε¬ 
ωρείται ανακριβής. 

δ) Εάν τα κτίσματα έχουν χαρακτηρισθεί κατεδαφιστεα 
(μη επισκευάσιμα) και έχει εκδοθεί και ισχύει πρωτόκολλο 
κατεδάφισης, η αξίατων κτισμάτων αυτών, κατά την έκταση 
που έχει χαρακτηρισθεί ή περιλαμβάνεται στο πρωτόκολλο 
ως κατεδαφιστέα, θεωρείται μηδενική. Στις περιπτώσεις 
αυτές απαιτείται προσκόμιση βεβαίωσης αρμόδιας δημό¬ 
σιας αρχής για τον χαρακτηρισμό του κατεδαφιστέου ή 
προσκόμιση του πρωτοκόλου κατεδάφισης. 

Αν το κτίσμα δεν κατεδαφισθεί εντός μηνός από την υ¬ 
ποβολή της δήλωσης, ο φορολογούμενος υποχρεούται 
να υποβάλει συμπληρωματική δήλωση. 

Άρθρο 3 

Κτίρια κατοικία πλην μονοκατοικιών 

1. Φορολογητέα αξία 

Η φορολογητέα αξία των κτισμάτων των ακινήτων της 
κατηγορίας αυτής υπολογίζεται με το έντυπο ΚΙ και είναι 
ίση με το γινόμενο του κόστους εκκίνησης ανά Μ2 κτί- 
σματος επί 1,40 επί την ισοδύναμη (ανηγμένη) επιφάνεια 
της κατοικίας, επί τον συντελεστή μεγέθους (ΣΜ), τους 
συντελεστές τρόπου κατασκευής και εξοπλισμού (ΣΚΕ), 
τον συντελεστή αποπεράτωσης (ΣΑΠ), τον συντελεστή 
παλαιότητας (ΣΠ) και τους τυχόν συντελεστές ειδικών 
συνθηκών. 

2. Κόστος εκκίνησης ανά Μ2 κτίσματος 

Αυτό προκύπτει από το γινόμενο της ισχύουσας τιμής 
εκκίνησης ελάχιστου κόστους οικοδομής της συγκεκρι¬ 
μένης κατηγορίας επί τον συντελεστή 1,40. 

3. Ισοδύναμη (ανηγμένη επιφάνεια) 

Ο υπολογισμός της ισοδύναμης (ανηγμένης) επιφάνει¬ 
ας διαφοροποιείται ανάλογα με το αν πρόκειται για ανε¬ 
ξάρτητη ιδιοκτησία, τμήμα κτιρίου ή για ολόκληρο το κτί¬ 
ριο. 

Έτσι αν αυτός αφορά: 

Α. Ανεξάρτητη ιδιοκτησία ή τμήμα κτιρίου τότε η ισοδύ¬ 
ναμη επιφάνεια είναι το γινόμενο της επιφάνειας του κτί¬ 
σματος μετά των εξωτερικών τοίχων (συμπεριλαμβανο¬ 
μένων και τυχόν αποθηκών στον όροφο ή στο δώμα) επί 
τον αντίστοιχο από τους παρακάτω συντελεστές: 

Α1. Εάν η επιφάνεια δεν συμπεριλαμβάνει κοινόχρη¬ 
στους χώρους, 

α) σε κτίριο με πυλωτή, τότε: 1,15 
β) σε κτίριο χωρίς πυλωτή, τότε 1,10 
Α2. Εάν η επιφάνεια συμπεριλαμβάνει και κοινόχρη¬ 
στους χώρους, 

α) σε κτίριο με πυλωτή, τότε: 1,05 
β) σε κτίριο χωρίς πυλωτή, τότε 1,00 
Αν στην ιδιοκτησία περιλαμβάνονται και ισόγειες απο¬ 
θήκες στον κυρίως όγκο του κτιρίου, προστίθεταιτο γινό¬ 
μενο της επιφάνειάς τους επί 0,60. 


Σε περίπτωση υπολογισμού της αξίας κτισμάτων, απο¬ 
θηκών στο υπόγειο ή σε ακάλυπτο χώρο του οικοπέδου, 
καθώς και στεγασμένων χώρων στάθμευσης που βρίσκο¬ 
νται στα κτίρια αυτά, ανεξάρτητα αν έχουν δικά τους χι¬ 
λιοστά επί του οικοπέδρου, η ισοδύναμη επιφάνεια προ¬ 
σαυξάνεται με το γινόμενο των επιφανειών των κτισμάτων 
αυτών επί συντελεστή 0,25. 

Β. Ολόκληρο το κτίριο, τότε η ισοδύναμη επιφάνεια εί¬ 
ναι το σύνολο των επιφανειών του ισογείου, των ορόφων 
και των κοινοχρήστων χώρων αυτών καθώς και των τυχόν 
κυρίων χώρων του υπογείου, μετά των εξαιρετικών τοί¬ 
χων, προσαυξημένο με το γινόμενο των επιφανειών των ι¬ 
σογείων αποθηκών επί 0,60 και με το γινόμενο του συνό¬ 
λου των επιφανειώντων παρακολουθημάτων και βοηθητι¬ 
κών χώρων (αποθηκών στο υπόγειο και στον ακάλυπτο 
χώρο του οικοπέδου, μηχανοστασίων, λεβητοστασίων, 
στεγασμένων χώρων στάθμευσης αυτοκινήτων υπογείων 
διαδρόμων κυκλοφορίας, απολήξεων κλιμακοστασίων 
στο δώμα) και πυλωτής επί τον συντελεστή 0,25. 

4. Συντελεστής Μεγέθους (ΣΜ). 

Ο συντελεστής μεγέθους εφαρμόζεται μόνο όταν πρό¬ 
κειται για τον υπολογισμό της αξίας κτισμάτων ανεξαρτή¬ 
των οριζόντιων ιδιοκτησιών και εξαρτάται από το μέγεθος 
της ισοδύναμης (ανηγμένης) επιφάνειάς τους. 

Έτσι, αν η ισοδύναμη (ανηγμένη) επιφάνεια οριζόντιας 
ιδιοκτησίας είναι: 

α. μέχρι και 200 μ2, τότε ο συντελεστής είναι 1,00. 
β. πάνω από 200 μ2 και μέχρι 300 μ2, τότε ο συντελεστής 
είναι 1,10. 

γ. πάνω από 300 μ2, τότε ο συντελεστής 1,20. 

5. Συντελεστής τρόπου κατασκευής και εξοπλισμού 
(ΣΚΕ) 

Ο τρόπος κατασκευής και ο εξοπλισμός της κατοικίας 
ασκούν επίδραση στη διαμόρφωση της αξίας των κτισμά- 
τωντους. 

Έτσι, αν το κτίριο έχει ένα ή περισσότερα από τα επό¬ 
μενα χαρακτηριστικά, εφαρμόζεται ο αντίστοιχος συντε¬ 
λεστής: 

α. Διαθέτει κεντρικό κλιματισμό, τότε εφαρμόζεται συ¬ 
ντελεστής 1,05. 

β. Δεν έχει εγκατάσταση κεντρικής θέρμανσης (καλορι¬ 
φέρ, θερμοσυσσωρευτές, ενδοδαπέδιο σύστημα), τότε 
εφαρμόζεται συντελεστής 0,95. 

γ. Το εκτιμώμενο συνολικά κτίριο που έχει περισσότε¬ 
ρους από δύο ορόφους ή η ανεξάρτητη ιδιοκτησία που 
βρίσκεται πάνω από το Β' όροφο (σε κάθε περίπτωση μη 
συμπεριλαμβανομένου του ισογείου) δεν έχει ανελκυστή¬ 
ρα, τότε εφαρμόζεται συντελεστής 0,90. 

δ. Είναι κατασκευασμένο με σκελετό (υποστηλώματα 
και πλάκες) από οπλισμένο σκυρόδεμα ή με τοίχους φέ- 
ροντες από πέτρα με συνδετικό κονίαμα, τότε εφαρμόζε¬ 
ται συντελεστής 1,00. 

ε) Είναι κατασκευασμένο μετοίχους φέροντες από οπτό¬ 
πλινθους (τούβλα), τότε εφαρμόζεται συντελεστής 0,90. 

στ) Είναι κατασκευασμένο με τοίχους φέροντες από 
τσιμεντόλιθους ή είναι προκατασκευασμένο, τότε εφαρ¬ 
μόζεται συντελεστής 0,80. 

ζ) Είναι κατασκευασμένο με τοίχους φέροντες από πέ¬ 
τρα χωρίς συνδετικό κονίαμα (ξερολιθιές ή λιθοδομές με 
σκέτη λάσπη), τότε εφαρμόζεται συντελεστής 0,40. 

η) Είναι κατασκευασμένο με τοίχους φέροντες από ω¬ 
μόπλινθους ή καλάμια, τότε εφαρμόζεται συντελεστής 
0,30. 

θ) Έχει στέγη πρόχειρη δηλ. από σκέτη λαμαρίνα, αμια- 
ντοτσιμέντο, σανίδες ή καλάμια (δεν υπάγεται στην περί¬ 
πτωση αυτή η στέγη που έχει τελική επικάλυψη από φύλ¬ 
λα λαμαρίνας ή αμιαντοτσιμέντου πάνω σε μεταλλικό ή 
ξύλινο ζευκτό), τότε εφαρμόζεται συντελεστής 0,20. 

Κτίσματα κατασκευασμένα με τοίχους φέροντες από 
πέτρα χωρίς συνδετικό κονίαμα (ξερολιθιές, κ.λ.π.) αλλά 
με εξωτερικά επιχρίσματα, δεν ανήκουν στην παραπάνω 
κατηγορία ζ' αλλά στην στ' και εφαρμόζεται ο αντίστοιχος 
συντελεστής, δηλ. 0,80. 

6. Συντελεστής αποπεράτωσης (ΣΑΠ) 

Για τον υπολογισμό της αξίας των κτισμάτων κατοικίας 
η οποία δεν είναι ή δεν θεωρείται από το Νόμο αποπερα¬ 
τωμένη, κατά την έννοια της παρ. 3 του άρθρου 2, εφαρ¬ 
μόζεται συντελεστής ανάλογα με το στάδιο αποπεράτω¬ 
σης στο οποίο βρίσκονται. 

Έτσι, αν τα κτίσματα είναι: 

α) αποπερατωμένα ή θεωρούνται από το Νόμο αποπε¬ 
ρατωμένα, τότε εφαρμόζεται συντελεστής 1,00. 

β) στο στάδιο αποπεράτωσης του σκελετού, τότε εφαρ¬ 
μόζεται συντελεστής 0,30. 

γ) στο στάδιο αποπεράτωσης των στοιχείων πλήρωσης 
(π.χ. οπτοπλινθοδομές), τότε εφαρμόζεται συντελεστής 
0,35. 

δ) στο στάδιο αποπεράτωσης επιχρισμάτων, τότε ε¬ 
φαρμόζεται συντελεστής 0,50. 

ε) στο στάδιο αποπεράτωσης των δαπέδων, τότε εφαρ¬ 
μόζεται συντελεστής 0,75. 

7. Συντελεστής παλαιότητας (ΣΠ) 

Η παλαιότητα λαμβάνεται κατά την έννοια της παρ. 4 
του άρθρου 2. 

Ο συντελεστής παλαιότητας καθορίζεται ανάλογα μετά 
χρόνια παλαιότητας, ως ακολούθως: 

1 έως 5 χρόνια 0,90. 

6 έως 10 χρόνια 0,80. 

11 έως 20 χρόνια 0,70. 

21 έως 30 χρόνια 0,60. 

31 έως 40 χρόνια 0,50. 

41 έως 50 χρόνια 0,40. 

51 χρόνια και άνω 0,30. 

8. Συντελεστής ειδικών συνθηκών 

Σε περίπτωση που η κατοικία βρίσκεται κάτω από ειδι¬ 
κές συνθήκες, για τον προσδιορισμό της αξίας των κτι- 
σμάτων της, εφαρμόζεται ειδικός συντελεστής, μειωτι- 
κός αυτής. 

Έτσι, αν τα κτίσματα έχουν: 

α) Κηρυχθεί απαλλοτριωτέα, κατά την έννοια της παρ. 
5α του άρθρου 2, εφαρμόζεται συντελεστής 0,70. 

β) Υποστεί, πριν από το χρόνο φορολογίας ζημιές, που 
δεν έχουν αποκατασταθεί, από σεισμό, πυρκαγιά ή πλημ¬ 
μύρα, εφαρμόζεται συντελεστής ειδικών συνθηκών, όπως 
αυτός καθορίζεται στην παράγραφο 5β του άρθρου 2. 

Άρθρο 4 
Μονοκατοικία 

1. Φορολογητέα αξία 

Η φορολογητέα αξία των κτισμάτων μονοκατοικιών, κα¬ 
τά την έννοια της παρ. 2β του άρθρου 2, υπολογίζεται με 
το έντυπο Κ2 και είναι ίση με το γινόμενο του αντίστοιχου 
κόστους εκκίνησης ανά Μ2 κτίσματος επί την ισοδύναμη 
(ανηγμένη) επιφάνεια της μονοκατοικίας, τον συντελεστή 
μεγέθους (ΣΜ), τους συντελεστές τρόπου κατασκευής 
και εξοπλισμού (ΣΚΕ), τον συντελεστή αποπεράτωσης 


(ΣΑΠ), τον συντελεστή παλαιότητας (ΣΠ) και τους τυχόν 
συντελεστές ειδικών συνθηκών. 

2. Κόστος εκκίννησης ανά μ2 κτίσματος 

Αυτό προκύπτει από το γινόμενο της ισχύουσας τιμής 
εκκίνησης ελάχιστου κόστους οικοδομής της συγκεκρι¬ 
μένης κατηγορίας, επί τον συντελεστή 1,20. 

3. Ισοδύναμη (ανηγμένη) επιφάνεια 

Η ισοδύναμη επιφάνεια της μονοκατοικίας είναι το σύ¬ 
νολο των επιφανειών του ισογείου, των ορόφων, των κοι- 
νοχρήστων χώρων συμπεριλαμβανομένων και τυχόν απο¬ 
θηκών στον όροφο ή στο δώμα και των τυχόν κύριων χώ¬ 
ρων του υπογείου, μετά των εξωτερικών τοίχων, 
προσαυξημένη κατά: 

α) το γινόμενο της επιφάνειας των ισογείων αποθηκών 
επί τον συντελεστή 0,60 

β) το γινόμενο του συνόλου των επιφανειών των παρα¬ 
κολουθημάτων και βοηθητικών χώρων (αποθηκών στο υ¬ 
πόγειο ή στον ακάλυπτο χώρο του οικοπέδου, μηχανο¬ 
στασίων, λεβητοστασίων, στεγασμένων χώρων στάθμευ¬ 
σης αυτοκινήτων, υπογείων διαδρόμων κυκλοφορίας, 
απολήξεων κλιμακοστασίων στο δώμα) και πυλωτής επί 
τον συντελεστή 0,25 

γ) το γινόμενο της τυχόν επιφάνειας πισίνας επί τον συ¬ 
ντελεστή 0,40. 

Σε περίπτωση που η πισίνα βρίσκεται στο εσωτερικό του 
κτιρίου, τότε η επιφάνεια του χώρου αυτού προστίθεται 
στους χώρους κύ ριας χρήσης κατά τον υπολογισμό της ι¬ 
σοδύναμης επιφάνειας. 

4. Συντελεστής Μεγέθους (ΣΜ) 

Το μέγεθος της ισοδύναμης (ανηγμένης) επιφάνειας 
της μονοματοικίας ασκεί επίδραση στον υπολογισμό της 
αξίας των κτισμάτων της. 

Ετσι, αν η ισοδύναμη (ανηγμένη) επιφάνεια της μονο¬ 
κατοικίας είναι: 

α) Μέχρι και 200μ2, τότε εφαρμόζεται συντελεστής 

1 , 00 . 

β) Πάνω από 200μ2 και μέχρι 300μ2, τότε εφαρμόζεται 
συντελεστής 1,10. 

γ) Πάνω από 300μ2 και μέχρι 400μ2, τότε εφαρμόζεται 
συντελεστής 1,20. 

δ) Πάνω από 400μ2 και μέχρι 500μ2, τότε εφαρμόζεται 
συντελεστής 1,30. 

ε) Πάνω από 500μ2 και μέχρι 600μ2, τότε εφαρμόζεται 
συντελεστής 1,40. 

στ) Πάνω από 600μ2, τότε εφαρμόζεται συντελεστής 
1,50. 

5. Συντελεστές τρόπου κατασκευής και εξοπλισμού 
(ΣΚΕ) 

Ο τρόπος κατασκευής και ο εξοπλισμός της μονοκατοι¬ 
κίας ασκούν επίδραση στη διαμόρφωση της αξίαςτων χτι¬ 
σμάτων της. 

Έτσι, αν το κτίσμα έχει ένα ή περισσότερα από τα επό¬ 
μενα χαρακτηριστικά, εφαρμόζεται ο αντίστοιχος συντε¬ 
λεστής. 

α) Διαθέτει κεντρικό κλιματισμό, τότε εφαρμόζεται συ¬ 
ντελεστής 1,05. 

β) Δεν έχει εγκατάσταση κεντρικής θέρμανησης (καλο¬ 
ριφέρ, θερμοσυσσωρευτές, ενδοδαπέδιο σύστημα), τότε 
εφαρμόζεται συντελεστής 0,95. 

γ) Είναι κατασκευασμένο με σκελετό (υποστηλώματα 
και πλάκες) από οπλισμένο σκυρόδεμα ή με τοίχους φέ¬ 
ροντες από πέτρα με συνδετικό κονίαμα, τότε εφαρμόζε¬ 
ται συντελεστής 1,00. 




δ) Είναι κατασκευασμένο με τοίχους φέροντες από ο¬ 
πτόπλινθους (τούβλα), τότε εφαρμόζεται συντελεστής 
0,90. 

ε) Είναι κατασκευασμένο με τοίχους φεροντες απο τσι¬ 
μεντόλιθους ή είναι προκατασκευασμένο, τότε εφαρμό¬ 
ζεται συντελεστής 0,80. , , 

στ) Είναι κατασκευασμένο με τοίχους φέροντες απο πέ¬ 
τρα χωρίς συνδετικό κονίαμα (ξερολιθιές ή λιθοδομές με 
σκέτη λάσπη), τότε εφαρμόζεται συντελεστής 0,40. 

ζ) Είναι κατασκευασμένο με τοίχους φέροντες απο ω¬ 
μόπλινθους η καλάμια, τότε εφαρμόζεται συντελεστής 

0 . 30 . , , 

η) Έχει στέγη πρόχειρη δηλ. από σκέτη λαμαρίνα, αμια- 

ντοτσιμέντο, σανίδες ή καλάμια (δεν υπάγεται στην περί¬ 
πτωση αυτή η στέγη που έχει τελική επικάλυψη από φύλ¬ 
λα λαμαρίνας ή αμιαντοτσιμέντου πάνω σε μεταλλικό η 
ξύλινο ζευκτό), τότε εφαρμόζεται συντελεστής 0,20. 

Κτίσματα κατασκευασμένα με τοίχους φέροντες απο 
πέτρα χωρίς συνδετικό κονίαμα (ξερολιθιές κ.λ.π.) αλλα 
με εξωτερικά επιχρίσματα, δεν ανήκουν στην παραπανω 
κατηγορία στ' άλλα στην ε' και εφαρμόζεται ο αντίστοιχος 
συντελεστής, δηλ. 0.80. 

6. Συντελεστής αποπεράτωσης (ΣΑΠ) 

Για τον υπολογισμό της αξίας των κτισμάτων μονοκα¬ 
τοικίας η οποία δεν είναι ή δεν θεωρείται από το νόμο α¬ 
ποπερατωμένη, κατά την έννοια της παρ. 3 του άρθρου 2, 
εφαρμόζεται συντελεστής ανάλογα με το στάδιο αποπε¬ 
ράτωσης στο οποίο βρίσκονται. 

Έτσι, αν τα κτίσματα είναι: 

α) αποπερατωμένα ή θεωρούνται από το νόμο αποπε¬ 
ρατωμένα, τότε εφαρμόζεται συντελεστής 1,00 
β) στο στάδιο αποπεράτωσης του σκελετού, τότε εφαρ¬ 
μόζεται συντελεστής 0,30 

γ) στο στάδιο αποπεράτωσης των στοιχείων πλήρωσής 
(π.χ. οπτοπλινθοδομές), τότε εφαρμόζεται συντελεστής 
0,35 

δ) στο στάδιο αποπεράτωσης των επιχρισμάτων, τότε ε¬ 
φαρμόζεται συντελεστής 0,50 
ε) στο στάδιο αποπεράτωσης των δαπέδων, τότε εφαρ¬ 
μόζεται συντελεστής 0,75. 

7. Συντελεστής παλαιότητας (ΣΠ) 

Η παλαιότητα της μονοκατοικίας λαμβάνεται κατά την 

έννοια της παρ. 4 του άρθρου 2. 

Ο συντελεστής παλαιότητας καθορίζεται ανάλογα μετά 
χρόνια παλαιότητας, ως ακολούθως: 

1 έως 5 χρόνια 0,90 
6 έως 10 χρόνια 0,80 
11 έως 20 χρόνια 0,70 
21 έως 30 χρόνια 0,60 
31 έως 40 χρόνια 0,50 
41 έως 50 χρόνια 0,40 
51 χρόνια και άνω 0,30 

8. Συντελεστής ειδικών συνθηκών 

Σε περίπτωση που η μονοκατοικία βρίσκεται κάτω απο 

ειδικές συνθήκες, γιατονπροσδιορισμό της αξίαςτωνκτι- 

σμάτων της εφαρμόζεται ειδικός συντελεστής μειωτικός 
αυτής. 

Έτσι, αν τα κτίσματα έχουν: 

α) Κηρυχθεί απαλλοτριωτέα, κατά την έννοια της παρα- 
γρ. 5ατου άρθρου 2, εφαρμόζεται συντελεστής 0,70. 

β) Υποστεί πριν από το χρόνο φορολογίας ζημιές, που 
δεν έχουν αποκατασταθεί, από σεισμό, πυρκαγιά ή πλημ¬ 
μύρα, εφαρμόζεται συντελεστής ειδικών συνθηκών, όπως 


αυτός καθορίζεται στην παράγραφο 5βτου άρθρου 2. 

Άρθρο 5 

Κτίρια γραφείων - καταστημάτων 
(Επαγγελματική Στέγη) 

1. Φορολογητέα αξία 

Η φορολογητέα αξία των κτισμάτων των ακινήτων της 
κατηγορίας αυτής, υπολογίζεται με το έντυπο Κ3 και είναι 
ίση με το γινόμενο του αντίστοιχου κόστους εκκίνησης α- 
νά Μ2 κτίσματος επί την ισοδύναμη (ανηγμένη) επιφάνεια 
του ακινήτου, τον συντελεστή μεγέθους (ΣΜ), τους συντε¬ 
λεστές τρόπου κατασκευής και εξοπλισμού (ΣΚΕ), τον συ¬ 
ντελεστή αποπεράτωσης (ΣΑΠ), τον συντελεστή παλαιό¬ 
τητας (ΣΠ) και τους τυχόν συντελεστές ειδικών συνθηκών. 

2. Κόστος εκκίνησης ανά Μ2 κτίσματος 

Αυτό προκύπτει από το γινόμενο της ισχύουσας τιμής 
εκκίνησης ελάχιστου κόστους οικοδομής της συγκεκρι¬ 
μένης κατηγορίας επί τον συντελεστή 1,40. 

3. Ισοδύναμη (ανηγμένη) επιφάνεια 

Ο υπολογισμός της ισοδύναμης (ανηγμένης) επιφά¬ 
νειας διαφοροποιείται ανάλογα με το αν πρόκειται για α¬ 
νεξάρτητη ιδιοκτησία, τμήμα κτιρίου ή για ολόκληρο το 
κτίριο. 

Έτσι, αν αυτός αφορά: 

Α. Ανεξάρτητη ιδιοκτησία ή τμήμα κτιρίου, τότε η ισοδύ¬ 
ναμη επιφάνεια είναι το γινόμενο της επιφάνειας του κτί¬ 
σματος (συμπεριλαμβανομένων και τυχόν αποθηκών στο 
ισόγειο, όροφο ή δώμα) μετά των εξωτερικών τοίχων επί 
τον αντίστοιχο από τους παρακάτω συντελεστές: 

Αΐ. Εάν η επιφάνεια δεν συμπεριλαμβάνει κοινόχρη¬ 
στους χώρους, 

α) σε κτίριο με πυλωτή, τότε: 1,15 

β) σε κτίριο χωρίς πυλωτή, τότε: 1,10 

Α2. Εάν η επιφάνεια συμπεριλαμβάνει και κοινόχρη¬ 
στους χώρους, 

α) σε κτίριο με πυλωτή, τότε: 1,05 
β) σε κτίριο χωρίς πυλωτή, τότε: 1,00 
Σε περίπτωση υπολογισμού της αξίας κτισμάτων πατα¬ 
ριού, αποθηκών στο υπόγειο ή στον ακάλυπτο χώρο του 
οικοπέδου και στεγασμένων χώρων στάθμευσης που βρί¬ 
σκονται στα κτίρια αυτά, ανεξάρτητα αν έχουν δικά τους 
χιλιοστά επί του οικοπέδου, τότε η ισοδύναμη επιφάνεια 
προσαυξάνεται με το γινόμενο των επιφανειών αυτών επί 
συντελεστή 0,25. 

Πατάρι μέσα σε αίθουσα επαγγελματικής στέγης (ανοι¬ 
χτός εξώστης) είναι τμήμα ορόφου, του οποίου η προ¬ 
σπέλαση γίνεται αποκλειστικά από τον εσωτερικό χώρο 
της αιθούσης. Πατάρι επίσης θεωρείται και ολόκληρος ό¬ 
ροφος, εφόσον έχει προκύψει ως αυθαίρετη προσθήκη, 
κατ’ επέκταση υπάρχοντος ανοιχτού εξώστη, και η προ¬ 
σπέλασή του γίνεται αποκλειστικά και πάλι από τον εσω¬ 
τερικό χώρο της αιθούσης. , , , 

Ημιόροφος ή μεσοπάτωμα είναι όροφος ή τμήμα ορο- 
φου που βρίσκεται μεταξύ ισογείου και α ορόφου και δεν 
έχει εσωτερική επικοινωνία με το ισόγειο ή, όταν έχει, αυ¬ 
τή δεν είναι αποκλειστική (έχει και άλλη είσοδο). 

Β. Ολόκληρο το κτίριο, τότε η ισοδύναμη επιφάνεια εί¬ 
ναι το σύνολο των επιφανειών του ισογείου, των ορόφων 
και των κοινοχρήστων χώρων αυτών, καθώς καιτωντυχόν 
κυρίων χώρωντου υπογείου μετάτωνεξωτερικώντοίχων, 
προσαυξημένο με το γινόμενο του συνόλου των επιφανει¬ 
ών των παρακολουθημάτων και βοηθητικών χώρων (πα- 
ταριών, αποθηκών στο υπόγειο και στον ακάλυπτο χώρο 

του οικοπέδου, μηχανοστασίων, λεβητοστασίων, στεγα¬ 
σμένων χώρων στάθμευσης αυτοκινήτων, υπογείων δια¬ 
δρόμων κυκλοφορίας, απολήξεων κλιμακοστασίων στο 
δώμα) και πυλωτής επί τον συντελεστή 0,25. 

4. Συντελεστής Μεγέθους (ΣΜ) 

Ο συντελεστής μεγέθους εφαρμόζεται μόνο όταν πρό¬ 
κειται για τον υπολογισμό αξίας κτισμάτων ανεξάρτητων 
οριζόντιων ιδιοκτησιών. Έτσι, αν η ισοδύναμη (ανηγμένη) 
επιφάνεια οριζόντιας ιδιοκτησίας είναι: 
α. μέχρι και 100μ2, τότε εφαρμόζεται συντελεστής 1,00 
β. πάνω από 100μ2 και μέχρι 200μ2, τότε εφαρμόζεται 
συντελεστής 0,90 

γ. πάνω από 200μ2 και μέχρι 300μ2, τότε εφαρμόζεται 
συντελεστής 0,85 

δ. πάνω από 300μ2, τότε εφαρμόζεται συντελεστής 
0,80. 

5. Συντελεστής τρόπου κατασκευής και εξοπλισμού 
(ΣΚΕ) 

Ο τρόπος κατασκευής και ο εξοπλισμός των κτιρίων 
γραφείων και καταστημάτων ασκούν επίδραση στη δια¬ 
μόρφωση της αξίας των κτισμάτων τους. 

Έτσι, αν το κτίσμα έχει ένα ή περισσότερα από τα επό¬ 
μενα χαρακτηριστικά, εφαρμόζεται ο αντίστοιχος συντε¬ 
λεστής. 

α) Το εκτιμώμενο κτίριο ή το κτίριο εντός του οποίου βρί¬ 
σκεται η εκτιμώμενη αυτοτελής ιδιοκτησία έχει κυλιόμε¬ 
νες κλίμακες ή κυλιόμενες ράμπες, τότε εφαρμόζεται συ¬ 
ντελεστής 1,20. 

β) Διαθέτει κεντρικό κλιματισμό, τότε εφαρμόζεται συ¬ 
ντελεστής 1,05. 

γ) Δεν έχει εγκατάσταση κεντρικής θέρμανσης (καλορι¬ 
φέρ, θερμοσυσσωρευτές, ενδοδαπέδιο σύστημα), τότε 
εφαρμόζεται συντελεστής 0,95. 

δ) Το εκτιμώμενο συνολικό κτίριο που έχει περισσότε¬ 
ρους από δύο ορόφους ή η εκτιμώμενη ανεξάρτητη ιδιο¬ 
κτησία που βρίσκεται πάνω από το Β' όροφο (σε κάθε πε¬ 
ρίπτωση μη συμπεριλαμβανομένου του ισογείου) δεν έχει 
ανελκυστήρα, τότε εφαρμόζεται συντελεστής 0,90. 

ε) Είναι κατασκευασμένο με σκελετό (υποστυλώματα 
και πλάκες) από οπλισμένο σκυρόδεμα ή με τοίχους φέ- 
ροντες από πέτρα με συνδετικό κονίαμα, τότε εφαρμόζε¬ 
ται συντελεστής 1,00. 

στ) Είναι κατασκευασμένο με τοίχους φέροντες από ο¬ 
πτόπλινθους (τούβλα), εφαρμόζεται συντελεστής 0,90. 

ζ) Είναι κατασκευασμένο με τοίχους φέροντες από τσι¬ 
μεντόλιθους ή είναι προκατασκευασμένο, τότε εφαρμό¬ 
ζεται συντελεστής 0,80. 

η) Είναι κατασκευασμένο με τοίχους φέροντες από πέ¬ 
τρα χωρίς συνδετικό κονίαμα (ξερολιθιές ή λιθοδομές με 
σκέτη λάσπη), τότε εφαρμόζεται συντελεστής 0,40. 

θ) Είναι κατασκευασμένο με τοίχους φέροντες από ω¬ 
μόπλινθους ή καλάμια, τότε εφαρμόζεται συντελεστής 
0,30. 

ι) Έχει στέγη πρόχειρη δηλ. από σκέτη λαμαρίνα, αμια- 
ντοτσιμέντο, σανίδες ή καλάμια (δεν υπάγεται στην περί¬ 
πτωση αυτή η στέγη που έχει τελική επικάλυψη από φύλ¬ 
λα λαμαρίνας ή αμιαντοτσιμέντου πάνω σε μεταλλικό ή 
ξύλινο ζευκτό), τότε εφαρμόζεται συντελεστής 0,20. 

Κτίσματα κατασκευασμένα με τοίχους φέροντες από 
πέτρα χωρίς συνδετικό κονίαμα (ξερολιθιές κ.λ.π.), αλλά 
με εξωτερικά επιχρίσματα, δεν ανήκουν στην παραπάνω 
κατηγορία η', αλλά στην ζ' και εφαρμόζεται ο αντίστοιχος 
συντελεστής, δηλ. 0,80. 


6. Συντελεστής αποπεράτωσης (ΣΑΠ) 

Γιατον υπολογισμό της αξίας των κτισμάτων των ακινή¬ 
των της κατηγορίας αυτής, τα οποία δεν είναι αποπερα¬ 
τωμένα κατά την έννοια της παρ. 3 του άρθρου 2, εφαρ¬ 
μόζονται συντελεστές ανάλογα με το στάδιο αποπεράτω¬ 
σης στο οποίο βρίσκονται. 

Έτσι, όταν τα κτίσματα είναι: 

α) Αποπερατωμένα ή θεωρούνται από το Νόμο αποπε¬ 
ρατωμένα, τότε εφαρμόζεται συντελεστής 1,00. 

β) στο στάδιο αποπεράτωσης του σκελετού, τότε εφαρ¬ 
μόζεται συντελεστής 0,30. 

γ) στο στάδιο αποπεράτωσης των στοιχείων πλήρωσης 
(π.χ. οπτοπλινθοδομές), τότε εφαρμόζεται συντελεστής 
0,35. 

δ) στο στάδιο αποπεράτωσης επιχρισμάτων, τότε ε¬ 
φαρμόζεται συντελεστής 0,50. 

ε) στο στάδιο αποπεράτωσης των δαπέδων, τότε εφαρ¬ 
μόζεται συντελεστής 0,75. 

7. Συντελεστής παλαιότητας (ΣΠ) 

Η παλαιότητα των κτισμάτων της κατηγορίας αυτής 
λαμβάνεται κατά την έννοια της παρ. 4 του άρθρου 2. Ο 
συντελεστής παλαιότητας καθορίζεται ανάλογα με τα 
χρόνια παλαιότητας, ως ακολούθως: 

I έως 5 χρόνια 0,90. 

6 έως 10 χρόνια 0,80. 

II έως 20 χρόνια 0,70. 

21 έως 30 χρόνια 0,60. 

31 χρόνια και άνω 0,50. 

8. Συντελεστής ειδικών συνθηκών 

Σε περίπτωση που τα κτίρια γραφείων - καταστημάτων 
βρίσκονται κάτω από ειδικές συνθήκες, για τον προσδιο¬ 
ρισμό της αξίας των κτισμάτων τους εφαρμόζεται ειδικός 
συντελεστής, μειωτικός αυτής. 

Έτσι, αν τα κτίσματα έχουν: 

α) Κηρυχθεί απαλλοτριωτέα, κατά την έννοια της παρ. 
5α του άρθρου 2, εφαρμόζεται συντελεστής 0,70. 

β) Υποστεί, πριν από το χρόνο φορολογίας ζημιές, που 
δεν έχουν αποκατασταθεί, από σεισμό, πυρκαγιά ή πλημ¬ 
μύρα, εφαρμόζεται συντελεστής ειδικών συνθηκών, όπως 
αυτός καθορίζεται στην παράγραφο 5β του άρθρου 2. 

Άρθρο 6 

Σταθμοί Αυτοκινήτων - Βιομηχανικά και Βιοτεχνικά Κτίρια 

1. Φορολογητέα αξία 

Η φορολογητέα αξία των κτισμάτων των ακινήτων της 
κατηγορίας αυτής υπολογίζεται με το έντυπο Κ4 και είναι 
ίση με το γινόμενο του αντίστοιχου κόστους εκκίνησης α- 
νά Μ2 κτίσματος επί την ισοδύναμη (ανηγμένη) επιφά¬ 
νεια, τον συντελεστή μεγέθους (ΣΜ), τους συντελεστές 
τρόπου κατασκευής και εξοπλισμού (ΣΚΕ), τον συντελε¬ 
στή αποπεράτωσης (ΣΑΠ), τον συντελεστή παλαιότητας 
(ΣΠ) και τους τυχόν συντελεστές ειδικών συνθηκών. 

Για όλα τα ακίνητα που η αξία των κτισμάτων τους υπο¬ 
λογίζεται με το έντυπο Κ4 πρέπει να υπάρχει και να προ¬ 
σκομίζεται άδεια οικοδομής ειδικού κτιρίου ή η τελευταία 
αναθεώρησή της (σε περίπτωση διαρρυθμίσεων ή αλλα¬ 
γής χρήσης), καθώς και η άδεια λειτουργίας. Όταν δεν υ¬ 
πάρχει οικοδομική άδεια, αποδεικτικό στοιχείο της χρήσης 
μπορεί να αποτελέσει κάθε πρόσφορο δημόσιο έγγραφο. 
Σε περίπτωση που έχει διακοπεί η λειτουργία λόγω παύσης 
των εργασιών της στεγαζόμενης σ’ αυτά επιχείρησης ή 
δραστηριότητας προσκομίζεται η άδεια λειτουργίας της 
τελευταίας δραστηριότητας πριν τη διακοπή. 

Γ ια τα ενσωματωμένα στο κτίριο μηχανήματα (μηχανο- 

λογικο εξοπλισμό), που αποτελούν κατά τον Αστικό 
Κώδικα συστατικά του και δεν περιλαμβάνεται η αξίατους 
στο σύνηθες κόστος του ειδικού κτιρίου, ο υπολογισμός - 
εκτίμηση της πρόσθετης από τα κτίσματα αξίας τους, γί¬ 
νεται κατά την προβλεπόμενη από τη νομοθεσία διαδικα¬ 
σία (Υπουργείο Ανάπτυξης κ.λ.π.). 

2. Κόστος εκκίνησης ανά Μ2 κτίσματος 

Αυτό προκύπτει από το γινόμενο της ισχύουσας τιμής 
εκκίνησης (ΕΚ) ελάχιστου κόστους οικοδομής της συγκε¬ 
κριμένης κατηγορίας επί τον συντελεστή 1,40. 

3. Ισοδύναμη (ανηγμένη) επιφάνεια 

Α. Σταθμών Αυτοκινήτων. 

Είναι η συνολική επιφάνεια όλωντων ορόφωντου κτιρίου 
μετάτωνπαραρτημάτωντου και βοηθητικών χώρων, εκτός 
των υπογείων που τυχόν υπάρχουν κάτω από το Β' υπόγειο, 
προσαυξημένη με το γινόμενο της συνολικής επιφάνειας 
των Γ, Δ' και λοιπών υπογείων επί τον συντελεστή 1,20. 

Β. Βιομηχανικών ή Βιοτεχνικών κτιρίων 

Είναι το σύνολο των επιφανειών του κτιρίου, των παρα¬ 
κολουθημάτων και βοηθητικών του χώρων (αποθηκών 
στον κυρίως όγκο του κτιρίου, μηχανοστασίων, λεβητο¬ 
στασίων, αντλιοστασίων, κτιστών πύργων ψύξης, σιλό, 
κλειστών δεξαμενών, δεξαμενών βιολογικών καθαρι¬ 
σμών, και κλειστών χώρων στάθμευσης αυτοκινήτων) 
προσαυξημένο με το γινόμενο του συνόλου των επιφανει¬ 
ών των παραρτημάτων του (γραφείων, πρατηρίων πώλη¬ 
σης, εκθετηρίων) επί τον συντελεστή 1,40. 

4. Συντελεστής Μεγέθους (ΣΜ) 

Το μέγεθος της ισοδύναμης (ανηγμένης) επιφάνειας 
των Σταθμών Αυτοκινήτων και των Βιομηχανικών - 
Βιοτεχνικών κτιρίων ασκεί επίδραση στον υπολογισμό της 
αξίας των κτισμάτων τους. 

Έτσι αν η ισοδύναμη (ανηγμένη) επιφάνεια του κτιρίου 
είναι: 

α) Μέχρι και 500 μ2, τότε εφαρμόζεται συντελεστής 

1 , 00 . 

β) Πάνω από 500 μ2 και μέχρι 1000 μ2, τότε εφαρμόζε¬ 
ται συντελεστής 0,95. 

γ) Πάνω από 1000 μ2 και μέχρι 1500 μ2, τότε εφαρμόζε¬ 
ται συντελεστής 0,90. 

δ) Πάνω από 1500 μ2 και μέχρι 2000 μ2, τότε εφαρμόζε¬ 
ται συντελεστής 0,85. 

ε) Πάνω από 2000 μ2, τότε εφαρμόζεται συντελεστής 
0,80. 

5. Συντελεστής τρόπου κατασκευής και εξοπλισμού 
(ΣΚΕ) 

Ο εξοπλισμός Σταθμών Αυτοκινήτων και ο τρόπος κα¬ 
τασκευής Βιομηχανικών - Βιοτεχνικών κτιρίων ασκούν ε¬ 
πίδραση στη διαμόρφωση της αξίας των κτισμάτων τους. 

Α. Σταθμών Αυτοκινήτων. 

Αν το κτίσμα διαθέτει: 

α. Εκτός από ράμπες και ανελκυστήρες αυτοκινήτων, 
τότε εφαρμόζεται συντελεστής 1,05. 

β. Ηλεκτρονικούς αυτοματισμούς εισόδου, χρέωσης, 
είσπραξης, τότε εφαρμόζεται συντελεστής 1,05. 

Β. Βιομηχανικών και Βιοτεχνικών κτιρίων. 

Αν το κτίσμα: 

α. Είναι κατασκευασμένο με σκελετό (υποστυλώματα 
και πλάκες) από οπλισμένο σκυρόδεμα, τότε εφαρμόζε¬ 
ται συντελεστής 1,00. 

β. Είναι προκατασκευασμένο από οποιοδήποτε υλικό, 
τότε εφαρμόζεται συντελεστής 0,90. 

γ. Είναι κατασκευασμένο με τοίχους φέροντες από ο¬ 


πτόπλινθους (τούβλα), πέτρα με συνδετικό κονίαμα ή τσι¬ 
μεντόλιθους, τότε εφαρμόζεται συντελεστής 0,80. 

δ. Είναι κατασκευασμένο με τοίχους φέροντες από πέ¬ 
τρα χωρίς συνδετικό κονίαμα (ξερολιθιές ή λιθοδομές με 
σκέτη λάσπη) ή ωμόπλινθους, τότε εφαρμόζεται συντελε¬ 
στής 0,40. 

ε. Έχει στέγη πρόχειρη δηλ. από σκέτη λαμαρίνα, αμια- 
ντοτσιμέντο, σανίδες ή καλάμια (δεν υπάγεται στην περί¬ 
πτωση αυτή η στέγη που έχει τελική επικάλυψη από φύλ¬ 
λα λαμαρίνας ή αμιαντοτσιμέντου πάνω σε μεταλλικό ή 
ξύλινο ζευκτό), τότε εφαρμόζεται συντελεστής 0,30. 

Κτίσματα κατασκευασμένα με τοίχους φέροντες από 
πέτρα χωρίς συνδετικό κονίαμα (ξερολιθιές κ.λ.π.) αλλά 
με εξωτικά επιχρίσματα, δεν ανήκουν στην παραπάνω κα¬ 
τηγορία δ' αλλά στην γ' και εφαρμόζεται ο αντίστοιχος συ¬ 
ντελεστής, δηλ. 0,80. 

6. Συντελεστής αποπεράτωσης (ΣΑΠ) 

Για τον υπολογισμό της αξίας των κτισμάτων της κατη¬ 
γορίας αυτής, τα οποία δεν είναι αποπερατωμένα, κατά 
την έννοια της παρ. 3 του άρθρου 2, εφαρμόζεται συντε¬ 
λεστής ανάλογα με το στάδιο αποπεράτωσης στο οποίο 
βρίσκονται. 

Έτσι, αν τα κτίσματα είναι: 

α. αποπερατωμένα ή θεωρούνται από το νόμο αποπε¬ 
ρατωμένα, τότε εφαρμόζεται συντελεστής 1,00. 

β. στο στάδιο αποπεράτωσης του σκελετού, τότε εφαρ¬ 
μόζεται συντελεστής 0,50. 

γ. στο στάδιο αποπεράτωσης των στοιχείων πλήρωσης 
(π.χ. οπτοπλινθοδομές), τότε εφαρμόζεται συντελεστής 
0,60. 

δ. στο στάδιο αποπεράτωσης των επιχρισμάτων, τότε ε¬ 
φαρμόζεται συντελεστής 0,70. 

ε. στο στάδιο αποπεράτωσης των δαπέδων, τότε εφαρ¬ 
μόζεται συντελεστής 0,85. 

7. Συντελεστής παλαιότητας (ΣΠ) 

Η παλαιότητα των κτισμάτων της κατηγορίας αυτής 
λαμβάνεται κατά την έννοια της παρ. 4 του άρθρου 2. 

Ο συντελεστής παλαιότητας καθορίζεται ανάλογα μετά 
χρόνια παλαιότητας ως ακολούθως: 

I έως 5 χρόνια 0,90. 

6 έως 10 χρόνια 0,80. 

II έως 20 χρόνια 0,70. 

21 έως 30 χρόνια 0,60. 

31 χρόνια και άνω 0,50. 

8. Συντελεστής ειδικών συνθηκών 

Σε περίπτωση που οι Σταθμοί Αυτοκινήτων ή τα 
Βιομηχανικά - Βιοτεχνικά Κτίριο βρίσκονται κάτω από ει¬ 
δικές συνθήκες, για τον προσδιορισμό της αξίας των κτι- 
σμάτων τους εφαρμόζεται ειδικός συντελεστής μειωτι- 
κός αυτής. 

Έτσι, αντα κτίσματα έχουν: 

α) Κηρυχθεί απαλλοτριωτέα, κατά την έννοια της παρ. 
5α του άρθρου 2, εφαρμόζεται συντελεστής 0,70. 

β) Υποστεί πριν από το χρόνο φορολογίας ζημιές, που 
δεν έχουν αποκατασταθεί, από σεισμό, πυρκαγιά ή πλημ¬ 
μύρα, εφαρμόζεται συντελεστής ειδικών συνθηκών, όπως 
αυτός καθορίζεται στην παράγραφο 5βτου άρθρου 2. 

Άρθρο 7 

Γεωργικά και Κτηνοτροφικά κτίρια - Αποθήκες 
1. Φορολογητέα αξία 

Η φορολογητέα αξία των κτισμάτων των ακινήτων της 
κατηγορίας αυτής υπολογίζεται με το έντυπο Κ5 και είναι 

ίση με το γινόμενο του αντίστοιχου κόστους εκκίνησης α- 
νά Μ2 κτίσματος επί την ισοδύναμη (ανηγμένη) επιφά¬ 
νεια, τον συντελεστή μεγέθους (ΣΜ), τους συντελεστές 
τρόπου κατασκευής και εξοπλισμού (ΣΚΕ), τον συντελε¬ 
στή αποπεράτωσης (ΣΑΠ), τον συντελεστή παλαιότητας 
(ΣΠ) και τους τυχόν συντελεστές ειδικών συνθηκών. 

Για όλα τα ακίνητα, που η αξία των κτισμάτωντους υπο¬ 
λογίζεται με το έντυπο Κ5 πρέπει να υπάρχει και να προ¬ 
σκομίζεται άδεια οικοδομής ειδικού κτιρίου ή η τελευταία 
αναθεώρησή της. Σε περίπτωση έλλειψής της, αποδεικτι¬ 
κό στοιχείο της χρήσης μπορεί να αποτελέσει κάθε πρό¬ 
σφορο δημόσιο έγγραφο. 

2. Κόστος εκκίνησης ανά Μ2 κτίσματος. 

Αυτό προκύπτει από το γινόμενο της ισχύουσας τιμής 
εκκίνησης (ΕΚ) ελάχιστου κόστους οικοδομής της συγκε¬ 
κριμένης κατηγορίας, επί τον συντελεστή 1,30. 

3. Ισοδύναμη (ανηγμένη) επιφάνεια. 

Είναι η συνολική επιφάνεια όλων των κλειστών κτισμά- 
των, κύριων και βοηθητικών, καθώς και των παραρτημά¬ 
των τους, προσαυξημένη με το γινόμενο της επιφάνειας 
όλων των ανοικτών κτισμάτων (κύριων, βοηθητικών και 
παραρτημάτων τους) επί τον συντελεστή 0,60. Ανοικτά 
θεωρούνται τα κτίσματα που στερούνται δύο τουλάχι¬ 
στον περιμετρικών τοίχων. 

4. Συντελεστής μεγέθους (ΣΜ). 

Το μέγεθος της ισοδύναμης (ανηγμένης) επιφάνειας 
των Γεωργικών, Κτηνοτροφικών κτιρίων και Αποθηκών, α¬ 
σκεί επίδραση στον υπολογισμό της αξίας των κτισμάτων 
τους. 

Έτσι, αν η ισοδύναμη (ανηγμένη) επιφάνεια του κτίσμα¬ 
τος είναι: 

α) Μέχρι 60 μ2, τότε εφαρμόζεται συντελεστής 0,70. 
β) Πάνω από 60 μ2 και μέχρι 500 μ2, τότε εφαρμόζεται 
συντελεστής 1,00. 

γ) Πάνω από 5000 μ2 και μέχρι 1000 μ2, τότε εφαρμόζε¬ 
ται συντελεστής 0,95. 

δ) Πάνω από 1000 μ2 και μέχρι 1500 μ2, τότε εφαρμόζε¬ 
ται συντελεστής 0,90. 

ε) Πάνω από 1500 μ2 και μέχρι 2000 μ2, τότε εφαρμόζε¬ 
ται συντελεστής 0,85. 

στ) Πάνω από 2000 μ2, τότε εφαρμόζεται συντελεστής 
0,80. 

5. Συντελεστής τρόπου κατασκευής και εξοπλισμού 
(ΣΚΕ) 

Ο τρόπος κατασκευής των Γεωργικών, Κτηνοτροφικών 
κτιρίων και Αποθηκών, ασκεί επίδραση στη διαμόρφωση 
της αξίας των κτισμάτωντους. 

Έτσι, αν το κτίσμα: 

α. Είναι κατασκευασμένο με σκελετό (υποστηλώματα 
και πλάκες) από οπλισμένο σκυρόδεμα, τότε εφαρμόζε¬ 
ται συντελεστής 1,00. 

β. Είναι προκατασκευασμένο από οποιοδήποτε υλικό, 
τότε εφαρμόζεται συντελεστής 0,90. 

γ. Είναι κατασκευασμένο με τοίχους φέροντες από ο¬ 
πτόπλινθους (τούβλα), πέτρα με συνδετικό κονίαμα ή τσι¬ 
μεντόλιθους, τότε εφαρμόζεται συντελεστής 0,80. 

δ. Είναι κατασκευασμένο με τοίχους φέροντες από πέ¬ 
τρα χωρίς συνδετικό κονίαμα (ξερολιθιές ή λιθοδομές με 
σκέτη λάσπη) ή ωμόπλινθους, τότε εφαρμόζεται συντελε¬ 
στής 0,40. 

ε. Έχει στέγη πρόχειρη δηλ. από σκέτη λαμαρίνα, αμια- 
ντοτσιμέντο, σανίδες ή καλάμια (δεν υπάγεται στην περί¬ 
πτωση αυτή η στέγη που έχει τελική επικάλυψη από φύλ¬ 


λα λαμαρίνας ή αμιαντοτσιμέντου πάνω σε μεταλλικό ή 
ξύλινο ζευκτό), τότε εφαρμόζεται συντελεστής 0,30. 

Κτίσματα κατασκευασμένα με τοίχους φέροντες από 
πέτρα χωρίς συνδετικό κονίαμα (ξερολιθιές κ.λ.π.) αλλά 
με εξωτερικά επιχρίσματα, δεν ανήκουν στην παραπάνω 
κατηγορία δ αλλά στην γ' και εφαρμόζεται ο αντίστοιχος 
συντελεστής, δηλ. 0,80. 

6. Συντελεστής αποπεράτωσης (ΣΑΠ) 

Για τον υπολογισμό της αξίας των κτισμάτων της κατη¬ 
γορίας αυτής τα οποία δεν είναι αποπερατωμένα, κατά 
την έννοια της παρ. 3 του άρθρου 2, εφαρμόζεται συντε¬ 
λεστής ανάλογα με το στάδιο αποπεράτωσης στο οποίο 
βρίσκονται. 

Έτσι, αντα κτίσματα είναι: 

α) αποπερατωμένα ή θεωρούνται από το Νόμο αποπε¬ 
ρατωμένα, τότε εφαρμόζεται συντελεστής 1,00. 

β) στο στάδιο αποπεράτωσης του σκελετού, τότε εφαρ¬ 
μόζεται συντελεστής 0,50. 

γ) στο στάδιο αποπεράτωσης των στοιχείων πλήρωσης 
(π.χ. οπτοπλινθοδομές), τότε εφαρμόζεται συντελεστής 
0,60. 

δ) στο στάδιο αποπεράτωσης επιχρισμάτων, τότε ε¬ 
φαρμόζεται συντελεστής 0,70. 

ε) στο στάδιο αποπεράτωσης των δαπέδων, τότε εφαρ¬ 
μόζεται συντελεστής 0,85. 

7. Συντελεστής παλαιότητας (ΣΠ) 

Η παλαιότητα των κτισμάτων της κατηγορίας αυτής 
λαμβάνεται κατά την έννοια της παρ. 4 του άρθρου 2. 

Ο συντελεστής παλαιότητας καθορίζεται ανάλογα μετά 
χρόνια παλαιότητας, ως ακολούθως: 

I έως 5 χρόνια 0,90. 

6 έως 10 χρόνια 0,80. 

II έως 20 χρόνια 0,70. 

21 έως 30 χρόνια 0,60. 

31 χρόνια και άνω 0,50. 

8. Συντελεστής ειδικών συνθηκών 

Σε περίπτωση που τα Γεωργικά - Κτηνοτροφικά κτίρια 
και οι Αποθήκες βρίσκονται κάτω από ειδικές συνθήκες, 
για τον προσδιορισμό της αξίας των κτισμάτων τους ε¬ 
φαρμόζεται ειδικός συντελεστής, μειωτικός αυτής. 

Έτσι, αντα κτίσματα έχουν: 

α) Κηρυχθεί απαλλοτριωτέα, κατά την έννοια της παρ. 
5α του άρθρου 2, εφαρμόζεται συντελεστής 0,70. 

β) Υποστεί, πριν από το χρόνο φορολογίας ζημιές, που 
δεν έχουν αποκατασταθεί, από σεισμό, πυρκαγιά ή πλημ¬ 
μύρα, εφαρμόζεται συντελεστής ειδικών συνθηκών, όπως 
αυτός καθορίζεται στην παράγραφο 5βτου άρθρου 2. 

Άρθρο 8 

=ενοδοχεία και γενικά Τουριστικές Εγκαταστάσεις - 
Νοσηλευτήρια και Ευαγή Ιδρύματα 

1. Φορολογητέα αξία 

Η φορολογητέα αξία των κτισμάτων των ακινήτων της 
κατηγορίας αυτής υπολογίζεται με το έντυπο Κ6 και είναι 
ίση με το γινόμενο του αντίστοιχου κόστους εκκίνησης α¬ 
νά Μ2 κτίσματος επί την ισοδύναμη (ανηγμένη) επιφά¬ 
νεια, τους συντελεστές τρόπου κατασκευής και εξοπλι¬ 
σμού (ΣΚΕ), τον συντελεστή αποπεράτωσης (ΣΑΠ), τον 
συντελεστή παλαιότητας (ΣΠ) και τους τυχόν συντελε¬ 
στές ειδικών συνθηκών. 

Γ ια όλα τα ακίνητα που η αξία των κτισμάτων τους υπο¬ 
λογίζεται με το έντυπο Κ6 πρέπει να υπάρχει και να προ¬ 
σκομίζεται άδεια οικοδομής ειδικού κτιρίου ή η τελευταία 

αναθεώρησή της (σε περίπτωση διαρρυθμίσεων ή αλλα¬ 
γής χρήσης), καθώς και η άδεια λειτουργίας από την αρ¬ 
μόδια δημόσια υπηρεσία. Όταν δεν υπάρχει οικοδομική 
άδεια, αποδεικτικό στοιχείο της χρήσης μπορεί να αποτε- 
λέσει κάθε πρόσφορο δημόσιο έγγραφο. Σε περίπτωση 
που έχει διακοπεί η λειτουργία λόγω παύσης των εργα¬ 
σιών της στεγαζόμενης σ’ αυτά επιχείρησης ή δραστη¬ 
ριότητας προσκομίζεται η άδεια λειτουργίας της τελευ¬ 
ταίας δραστηριότητας πριν τη διακοπή. 

2. Κόστος εκκίνησης ανά Μ2 κτίσματος 

Αυτό προκύπτει από το γινόμενο της ισχύουσας τιμής 
εκκίνησης (ΕΚ) ελάχιστου κόστους οικοδομής της συγκε¬ 
κριμένης κατηγορίας επί τον συντελεστή 1,40. 

3. Ισοδύναμη (ανηγμένη) επιφάνεια 

Αυτή προκύπτει ως το άθροισμα των γινομένων: 
α) της συνολικής επιφάνειας των τυχόν ανεξάρτητων οι¬ 
κιακών κύρια χρήσης (Μπαγκαλόους) επίτον συντελεστή 
1 , 10 . 

β) της συνολικής επιφάνειας του ισογείου και των ορό¬ 
φων, καθώς και των τυχόν κύριων χώρων του υπογείου ό¬ 
λων των κατηγοριών των κτιρίων εκτός των επιφανειών 
των ανεξαρτήτων οικίσκων κύριας χρήσης (Μπαγκα- 
λόους) επί τον συντελεστή 1,00. 

γ) της συνολικής επιφάνειας των παρακολουθημάτων 
και βοηθητικών χώρων (υπόγειων αποθηκών, μηχανοστα¬ 
σίων, λεβητοστασίων, στεγασμένων χώρων στάθμευσης 
αυτοκινήτων, υπόγειων διαδρόμων κυκλοφορίας, απολή¬ 
ξεων κλιμακοστασίων στο δώμα, δεξαμενών βιολογικών 
καθαρισμών) και πυλωτής επί τον συντελεστή 0,40. 

δ) της συνολικής επιφάνειας των τυχόν κολυμβητικών 
δεξαμενών επίτον συντελεστή 0,40 και 
ε) της συνολικής επιφάνειας των γηπέδων τέννις, καλα¬ 
θοσφαίρισης και πετοσφαίρισης, επί τον συντελεστή 
0 , 10 . 

Σε περίπτωση που οι κολυμβητικές δεξαμενές βρίσκο¬ 
νται στο εσωτερικό του κτιρίου, τότε η επιφάνεια του χώ¬ 
ρου αυτού προστίθεται στους χώρους κύριας χρήσης, 
κατά τον υπολογισμό της ισοδύναμης επιφάνειας. 

4. Συντελεστές τρόπου κατασκευής και εξοπλισμού 
(ΣΚΕ) 

Ο τρόπος κατασκευής και ο εξοπλισμός των ακινήτων 
που ανήκουν στην κατηγορία αυτή καθώς και η κατηγορία 
όταν πρόκειται για Ξενοδοχεία, Μπαγκαλόους και 
Κάμπινγκς ασκούν επίδραση στη διαμόρφωση της αξίας 
των κτισμάτων τους. 

Α. Για Ξενοδοχεία, Μπαγκαλόους και Κάμπινγκς. 

Αν τα κτίρια ανήκουν στην κατηγορία: 
α) Πολυτελείας, τότε εφαρμόζεται συντελεστής 1,10. 
β) Α', τότε εφαρμόζεται συντελεστής 1,00. 
γ) Β', τότε εφαρμόζεται συντελεστής 0,90. 
δ) Γ, τότε εφαρμόζεται συντελεστής 0,80. 
ε) Δ' και χαμηλότερη, τότε εφαρμόζεται συντελεστής 
0,70. 

Στην κατηγορία των ξενοδοχείων πολυτελείας υπάγο¬ 
νται και οι χώροι όπου λειτουργούν καζίνο είτε εντός των 
ξενοδοχειακών μονάδων είτε ανεξάρτητα. 

Β. Για το σύνολο των ακινήτων αυτής της κατηγορίας. 
Αν τα κτίρια: 

α) Διαθέτουν εγκατάσταση κεντρικού κλιματισμού, τότε 
εφαρμόζεται συντελεστής 1,05. 

β) Έχουν περισσότερους από δύο ορόφους (μη συμπε¬ 
ριλαμβανομένου του ισογείου) και δεν έχουν ανελκυστή¬ 
ρα, τότε εφαρμόζεται συντελεστής 0,90. 


γ) Δεν έχουν εγκατάσταση κεντρικής θέρμανσης (καλο¬ 
ριφέρ, θερμοσυσσωρευτές, ενδοδαπέδιο σύστημα), τότε 
εφαρμόζεται συντελεστής 0,95. 

5. Συντελεστής αποπεράτωσης (ΣΑΠ) 

Για τον υπολογισμό της αξίας των κτισμάτων της κατη¬ 
γορίας αυτής, τα οποία δεν είναι αποπερατωμένα, κατά 
την έννοια της παρ. 3 του άρθρου 2, εφαρμόζεται συντε¬ 
λεστής ανάλογα με το στάδιο αποπεράτωσης στο οποίο 
βρίσκονται. 

Έτσι, αν τα κτίσματα είναι: 

α. αποπερατωμένα ή θεωρούνται από το νόμο αποπε¬ 
ρατωμένα, τότε εφαρμόζεται συντελεστής 1,00. 

β. στο στάδιο αποπεράτωσης του σκελετού, τότε εφαρ¬ 
μόζεται συντελεστής 0,30. 

γ. στο στάδιο αποπεράτωσης των στοιχείων πλήρωσης 
(π.χ. οπτοπλινθοδομές), τότε εφαρμόζεται συντελεστής 
0,35. 

δ. στο στάδιο αποπεράτωσης των επιχρισμάτων, τότε ε¬ 
φαρμόζεται συντελεστής 0,50. 

ε. στο στάδιο αποπεράτωσης των δαπέδων, τότε εφαρ¬ 
μόζεται συντελεστής 0,75. 

6. Συντελεστής παλαιότητας (ΣΠ) 

Η παλαιότητα λαμβάνεται κατά την έννοια της παρ. 4 
του άρθρου 2. 

Ο συντελεστής παλαιότητας καθορίζεται ανάλογα μετά 
χρόνια παλαιότητας ως ακολούθως: 

1 έως 5 χρόνια 0,90. 

6 έως 10 χρόνια 0,80. 

11 έως 20 χρόνια 0,70. 

21 έως 30 χρόνια 0,60. 

31 έως 40 χρόνια 0,50. 

41 χρόνια και άνω 0,40. 

7. Συντελεστής ειδικών συνθηκών 

Σε περίπτωση που τα Ξενοδοχεία και γενικά οι 
Τουριστικές Εγκαταστάσεις καθώς και τα Νοσηλευτήρια 
και Ευαγή Ιδρύματα βρίσκονται κάτω από ειδικές συνθή¬ 
κες, για τον προσδιορισμό της αξίας των κτισμάτων τους 
εφαρμόζεται ειδικός συντελεστής μειωτικός αυτής. 

Έτσι, αντα κτίσματα έχουν: 

α) Κηρυχθεί απαλλοτριωτέα, κατά την έννοια της παρ. 
5α του άρθρου 2, εφαρμόζεται συντελεστής 0,70. 

β) Υποστεί πριν από το χρόνο φορολογίας ζημιές, που 
δεν έχουν αποκατασταθεί, από σεισμό, πυρκαγιά ή πλημ¬ 
μύρα, εφαρμόζεται συντελεστής ειδικών συνθηκών, όπως 
αυτός καθορίζεται στην παράγραφο δβ'του άρθρου 2. 

Άρθρο 9 
Εκπαιδευτήρια 

1. Φορολογητέα αξία 

Η φορολογητέα αξία των κτισμάτων των ακινήτων της 
κατηγορίας αυτής υπολογίζεται με το έντυπο Κ7 και είναι 
ίση με το γινόμενο του αντίστοιχου κόστους εκκίνησης α¬ 
νά Μ2 κτίσματος επί της ισοδύναμη (ανηγμένη) επιφά¬ 
νεια, τους συντελεστές τρόπου κατασκευής και εξοπλι¬ 
σμού (ΣΚΕ), τον συντελεστή αποπεράτωσης (ΣΑΠ), τον 
συντελεστή παλαιότητας (ΣΠ) και τους τυχόν συντελε¬ 
στές ειδικών συνθηκών. 

Για όλα τα ακίνητα, που η αξία των κτισμάτων τους υπο¬ 
λογίζεται με το έντυπο Κ7 πρέπει να υπάρχει και να προ¬ 
σκομίζεται άδεια οικοδομής ειδικού κτιρίου ή η τελευταία 
αναθεώρησή της (περίπτωση διαρρυθμίσεων ή αλλαγής 
χρήσης) καθώς και η άδεια λειτουργίας από την αρμόδια 
δημόσια Υπηρεσία (Υπουργείο Εθνικής Παιδείας και 
Θρησκευμάτων, Υπουργείο Πολιτισμού και Επιστημών). 

Όταν δεν υπάρχει οικοδομική άδεια, αποδεικτικό στοι¬ 
χείο της χρήσης μπορεί να αποτελέσει κάθε πρόσφορο 
δημόσιο έγγραφο. Σε περίπτωση που έχει διακοπεί η λει¬ 
τουργία λόγω παύσης των εργασιώντης στεγαζομένης σ’ 
αυτά επιχείρησης ή δραστηριότητας, προσκομίζεται η ά¬ 
δεια λειτουργίας της τελευταίας δραστηριότητας πριν 
την διακοπή. 

2. Κόστος εκκίνησης ανά Μ2 κτίσματος. 

Αυτό προκύπτει από το γινόμενο της ισχύουσας τιμής 
εκκίνησης (ΕΚ) ελάχιστου κόστους οικοδομής της συγκε¬ 
κριμένης κατηγορίας, επί τον συντελεστή 1,40. 

3. Ισοδύναμη (ανηγμένη) επιφάνεια. 

Είναι το σύνολο των επιφανειών του ισογείου και των ο¬ 
ρόφων καθώς καιτωντυχόν κύριων χώρωντου υπογείου, 
προσαυξημένο με το γινόμενο του συνόλου των επιφα¬ 
νειών των παρακολουθημάτων και των βοηθητικών χώ¬ 
ρων (υπογείων αποθηκών, μηχανοστασίων, λεβητοστα¬ 
σίων, υπογείων διαδρόμων κυκλοφορίας, απολήξεων 
κλιμακοστασίων στο δώμα, στεγασμένων χώρων στάθ¬ 
μευσης αυτοκινήτων) και πυλωτής επί τον συντελεστή 
0,40, καθώς και με τα γινόμενα της συνολικής επιφάνειας 
των κολυμβητικών δεξαμενών επί τον συντελεστή 0,60 
και της συνολικής επιφάνειαςτωνγηπέδωντέννις, καλα¬ 
θοσφαίρισης και πετοσφαίρισης επί τον συντελεστή 
0,16. 

Σε περίπτωση που οι κολυμβητικές δεξαμενές βρίσκο¬ 
νται στο εσωτερικό του κτιρίου, τότε η επιφάνεια του χώ¬ 
ρου αυτού προστίθεται στους χώρους κύριας χρήσης, 
κατά τον υπολογισμό της ισοδύναμης επιφάνειας. 

4. Συντελεστές τρόπου κατασκευής και εξοπλισμού 
(ΣΚΕ) 

Ο τρόπος κατασκευής και ο εξοπλισμός των Εκπαι¬ 
δευτηρίων ασκούν επίδραση στη διαμόρφωση της αξίας 
των κτισμάτωντους. 

Έτσι, αν τα κτίρια: 

α) Διαθέτουν εγκατάσταση κεντρικού κλιματισμού, τότε 
εφαρμόζεται συντελεστής 1,05. 

β) Δεν έχουν εγκατάσταση κεντρικής θέρμανσης (καλο¬ 
ριφέρ, θερμοσυσσωρευτές, ενδοδαπέδιο σύστημα),τότε 
εφαρμόζεται συντελεστής 0,95. 

5. Συντελεστής αποπεράτωσης (ΣΑΠ) 

Για τον υπολογισμό της αξίας των κτισμάτων εκπαιδευ¬ 
τηρίων τα οποία δεν είναι αποπερατωμένα, κατά την έν¬ 
νοια της παρ. 3 του άρθρου 2, εφαρμόζεται συντελεστής 
ανάλογα με το στάδιο αποπεράτωσης στο οποίο βρίσκο¬ 
νται. 

Έτσι, αν τα κτίσματα είναι: 

α) αποπερατωμένα ή θεωρούνται από το Νόμο αποπε¬ 
ρατωμένα, τότε εφαρμόζεται συντελεστής 1,00. 

β) στο στάδιο αποπεράτωσης του σκελετού, τότε εφαρ¬ 
μόζεται συντελεστής 0,30. 

γ) στο στάδιο αποπεράτωσης των στοιχείων πλήρωσης 
(π.χ. οπτοπλινθοδομές), τότε εφαρμόζεται συντελεστής 
0,35. 

δ) στο στάδιο αποπεράτωσης επιχρισμάτων, τότε ε¬ 
φαρμόζεται συντελεστής 0,50. 

ε) στο στάδιο αποπεράτωσης των δαπέδων, τότε εφαρ¬ 
μόζεται συντελεστής 0,75. 

6. Συντελεστής παλαιότητας (ΣΠ) 

Η παλαιότητα λαμβάνεται κατά την έννοια της παρ. 4 
του άρθρου 2. 


Ο συντελεστής παλαιότητας καθορίζεται ανάλογα μετά 
χρόνια παλαιότητας, ως ακολούθως: 

I έως 5 χρόνια 0,90. 

6 έως 10 χρόνια 0,80. 

II έως 20 χρόνια 0,70. 

21 έως 30 χρόνια 0,60. 

31 έως 40 χρόνια 0,50. 

41 χρόνια και άνω 0,40. 

7. Συντελεστής ειδικών συνθηκών 
Σε περίπτωση που τα εκπαιδευτήρια βρίσκονται κάτω α¬ 
πό ειδικές συνθήκες, για τον προσδιορισμό της αξίας των 
κτισμάτωντους εφαρμόζεται ειδικός συντελεστής, μειω- 
τικός αυτής. 

Έτσι, αν τα κτίσματα έχουν: 

α) Κηρυχθεί απαλλοτριωτέα, κατά την έννοια της παρ. 
5α του άρθρου 2, εφαρμόζεται συντελεστής 0,70. 

β) Υποστεί, πριν από το χρόνο φορολογίας ζημιές, που 
δεν έχουν αποκατασταθεί, από σεισμό, πυρκαγιά ή πλημ¬ 
μύρα, εφαρμόζεται συντελεστής ειδικών συνθηκών, όπως 
αυτός καθορίζεται στην παράγραφο 5β του άρθρου 2. 

Άρθρο 10 

Αθλητικές εγκαταστάσεις 

1. Φορολογητέα αξία 

Η φορολογητέα αξία των κτισμάτων και εγκαταστάσε¬ 
ων των γυμναστηρίων, κολυμβητηρίων και γενικά κέ¬ 
ντρων άθλησης υπλογίζεται με το έντυπο Κ8 και είναι ίση 
με το γινόμενο του αντίστοιχου κόστους εκκίνησης ανά 
Μ2 κτίσματος επί την ισοδύναμη (ανηγμένη) επιφάνε α, 
τον συντελεστή μεγέθους (ΣΜ), τους συντελεστές τρό¬ 
που κατασκευής και εξοπλισμού (ΣΚΕ), τους συντελεστές 
αποπεράτωσης (ΣΑΠ), τον συντελεστή παλαιότητας (ΣΠ) 
και τους τυχόν συντελεστή ειδικών συνθηκών. 

Για όλα τα ακίνητα, που η αξία των κτισμάτωντους υπο¬ 
λογίζεται με το έντυπο Κ8 πρέπει να υπάρχει και να προ¬ 
σκομίζεται άδεια οικοδομής ειδικού κτιρίου ή η τελευταία 
αναθεώρησή της (περίπτωση διαρρυθμίσεων ή αλλαγής 
χρήσης). Όταν δεν υπάρχει οικοδομική άδεια, αποδεικτι¬ 
κό στοιχείο της χρήσης μπορεί να αποτελέσει κάθε πρό¬ 
σφορο δημόσιο έγγραφο. 

Οι εγκαταστάσεις που δεν έχουν το χαρακτήρα κτιρίου 
(π.χ. κολυμβητικές δεξαμενές, γήπεδα κ.λ.π.) συνυπολο¬ 
γίζονται κατά τον προσδιορισμό της συνολικής ισοδύνα¬ 
μης (ανηγμένης) επιφάνειας, είτε είναι εσωτερικές (εμπε¬ 
ριέχονται σε κτίριο), είτε είναι εξωτερικές. 

2. Κόστος εκκίνησης ανά Μ2 κτίσματος. 

Αυτό προκύπτει από το γινόμενο της ισχύουσας τιμής 
εκκίνησης (ΕΚ) ελάχιστου κόστους οικοδομής των εκπαι¬ 
δευτηρίων επί το γινόμενο των συντελεστών 0,80 και 1,40. 

3. Ισοδύναμη (ανηγμένη) επιφάνεια. 

Είναι το σύνολο των επιφανειών όλων των κτιρίων και 
βοηθητικών καθώς και των παρακολουθημάτων αυτών (υ¬ 
πόγειων αποθηκών, μηχανοστασίων, λεβητοστασίων, 
στεγασμένων χώρων στάθμευσης αυτοκινήτων, υπάγει 
ων διαδρόμων κυκλοφορίας, απολήξεων κλιμακοστασίων 
στο δώμα) προσαυξημένο με το γινόμενο της συνολικής 
επιφάνειας των κολυμβητικών δεξαμενών επί τον συντε¬ 
λεστή 0,80 και το γινόμενο της συνολικής επιφάνειας των 
γηπέδων πετοσφαίρισης (βόλλευ), αντισφαίρισης (τέν- 
νις) και καλαθοσφαίρισης (μπάσκετ) επί τον συντελεστή 
0 , 20 . 

4. Συντελεστής μεγέθους (ΣΜ). 

Το μέγεθος της συνολικής επιφάνειας των κτισμάτων 

των αθλητικών εγκαταστάσεων, ασκεί επίδραση στη δια¬ 
μόρφωση της αξίας τους. 

Έτσι, αν η συνολική επιφάνεια των χτισμάτων είναι: 
α) Μέχρι 500 μ2, τότε εφαρμόζεται συντελεστής 1,00. 
β) Πάνω από 500 μ2 και μέχρι 1000 μ2, τότε εφαρμόζε¬ 
ται συντελεστής 0,95. 

γ) Πάνω από 1000 μ2 και μέχρι 1500 μ2, τότε εφαρμόζε¬ 
ται συντελεστής 0,90. 

δ) Πάνω από 1500 μ2 και μέχρι 2000 μ2, τότε εφαρμόζε¬ 
ται συντελεστής 0,85. 

ε) Πάνω από 2000 μ2, τότε εφαρμόζεται συντελεστής 
0,80. 

5. Συντελεστής τρόπου κατασκευής και εξοπλισμού 
(ΣΚΕ) 

Ο εξοπλισμός των κτιρίων των αθλητικών εγκαταστάσε¬ 
ων ασκεί επίδραση στη διαμόρφωση της αξίας τους. 

Έτσι, αν τα κτίρια: 

α. Διαθέτουν εγκατάσταση κεντρικού κλιματισμού, τότε 
εφαρμόζεται συντελεστής 1,05. 

β. Δεν έχουν εγκατάσταση κεντρικής θέρμασης 
(Καλοριφέρ, θερμοσυσσωρευτές, ενδοδαπέδιο σύστη¬ 
μα), τότε εφαρμόζεται συντελεστής 0,95. 

6. Συντελεστής αποπεράτωσης (ΣΑΠ) 

Για τον υπολογισμό της αξίας των κτισμάτων αθλητικών 
εγκαταστάσεων τα οποία δεν είναι αποπερατωμένα, κατά 
την έννοια της παρ. 3 του άρθρου 2, εφαρμόζεται συντε¬ 
λεστής ανάλογα με το στάδιο αποπεράτωσης στο οποίο 
βρίσκονται. 

' Ετσι, αν τα κτίσματα είναι: 

α) αποπερατωμένα ή θεωρούνται από το Νόμο αποπε¬ 
ρατωμένα, τότε εφαρμόζεται συντελεστής 1,00. 

β) στο στάδιο αποπεράτωσης του σκελετού, τότε εφαρ¬ 
μόζεται συντελεστής 0,30. 

γ) στο στάδιο αποπεράτωσης των στοιχείων πλήρωσης 
(π.χ. οπτοπλινθοδομές), τότε εφαρμόζεται συντελεστής 
0,35. 

δ) στο στάδιο αποπεράτωσης επιχρισμάτων, τότε ε¬ 
φαρμόζεται συντελεστής 0,50. 

ε) στο στάδιο αποπεράτωσης των δαπέδων, τότε εφαρ¬ 
μόζεται συντελεστής 0,75. 

7. Συντελεστής παλαιότητας (ΣΠ) 

Η παλαιότητα λαμβάνεται κατά την έννοια της παρ. 4 
του άρθρου 2. 

Ο συντελεστής παλαιότητας καθορίζεται ανάλογα μετά 
χρόνια παλαιότητας, ως ακολούθως: 

I έως 5 χρόνια 0,90. 

6 έως 10 χρόνια 0,80. 

II έως 20 χρόνια 0,70. 

21 έως 30 χρόνια 0,60. 

31 έως 40 χρόνια 0,50. 

41 χρόνια και άνω 0,40. 

8. Συντελεστής ειδικών συνθηκών 

Σε περίπτωση που οι αθλητικές εγκαταστάσεις βρίσκο¬ 
νται κάτω από ειδικές συνθήκες, για τον προσδιορισμό 
της αξίας των κτισμάτων τους εφαρμόζεται ειδικός συ¬ 
ντελεστής, μειωτικός αυτής. 

Έτσι, αν τα κτίσματα έχουν: 

α) Κηρυχθεί απαλλοτριωτέα, κατά την έννοια της παρ. 
5ατου άρθρου 2, εφαρμόζεται συντελεστής 0,70. 

β) Υποστεί, πριν από το χρόνο φορολογίας ζημιές, που 
δεν έχουν αποκατασταθεί, από σεισμό, πυρκαγιά ή πλημ¬ 
μύρα, εφαρμόζεται συντελεστής ειδικών συνθηκών, όπως 
αυτός καθορίζεται στην παράγραφο 5β' του άρθρου 2. 


Άρθρο 11 

Κτίρια που δεν μπορούν να υπαχθούν στις 
κατηγορίες των εντύπων ΚΙ έως και Κ8 

1. Φορολογητέα αξία 

Η φορολογητέα αξία των κτισμάτων των ακινήτων της 
κατηγορίας αυτής υπολογίζεται με το έντυπο Κ9 και είναι 
ίση με το γινόμενο του κόστους εκκίνησης ανά Μ2 κτί- 
σματος επί την ισοδύναμη (ανηγμένη) επιφάνεια, τον συ¬ 
ντελεστή μεγέθους (ΣΜ), τους συντελεστές τρόπου κα¬ 
τασκευής και εξοπλισμού (ΣΚΕ), τον συντελεστή αποπε¬ 
ράτωσης (ΣΑΠ), τον συντελεστή παλαιότητας (ΣΠ) και 
τους τυχόν συντελεστές ειδικών συνθηκών. 

Για όλες τις κατηγορίες των ακινήτων, των οποίων η α- 
ξίατων κτισμάτων υπολογίζεται με το έντυπο Κ9 πρέπει να 
υπάρχει και να προσκομίζεται άδεια οικοδομής ειδικού 
κτιρίου ή η τελευταία αναθεώρησή της (περίπτωση διαρ¬ 
ρυθμίσεων ή αλλαγής χρήσης). 

Όταν δεν υπάρχει οικοδομική άδεια, αποδεικτικό στοι¬ 
χείο της χρήσης μπορεί να αποτελέσει κάθε πρόσφορο 
δημόσιο έγγραφο. 

2. Κόστος εκκίνησης ανά Μ2 κτίσματος. 

Είναιτο γινόμενο της ισχύουσας τιμής εκκίνησης (ΕΚ) ε¬ 
λάχιστου κόστους οικοδομής της συγκεκριμένης κατηγο¬ 
ρίας, επί τον συντελεστή 1,40. 

3. Ισοδύναμη (ανηγμένη) επιφάνεια. 

Είναι το σύνολο των επιφανειών του ισογείου, των ορό¬ 
φων και των κύριων χώρων του υπογείου, προσαυξημένο 
με το γινόμενο του συνόλου των επιφανειών των παρακο¬ 
λουθημάτων και των βοηθητικών χώρων (υπογείων απο¬ 
θηκών, μηχανοστασίων, λεβητοστασίων, διαδρόμων κυ¬ 
κλοφορίας, απολήξεων κλιμακοστασίων στο δώμα, στε¬ 
γασμένων χώρων στάθμευσης αυτοκινήτων) και 
πυλωτής, επί τον συντελεστή 0,40. 

4. Συντελεστής μεγέθους (ΣΜ). 

Το μέγεθος της ισοδύναμης (ανηγμένης) επιφάνειας 
των κτιρίων της κατηγορίας αυτής ασκεί επίδραση στη 
διαμόρφωση της αξίας τους. 

Έτσι, αν η συνολική επιφάνεια του κτιρίου είναι: 
α) Μέχρι και 500 μ2, τότε εφαρμόζεται συντελεστής 
1 , 00 . 

β) Πάνω από 500 μ2 και μέχρι 1000 μ2, τότε εφαρμόζε¬ 
ται συντελεστής 0,95. 

γ) Πάνω από 1000 μ2 και μέχρι 1500 μ2, τότε εφαρμόζε¬ 
ται συντελεστής 0,90. 

δ) Πάνω από 1500 μ2 και μέχρι 2000 μ2, τότε εφαρμόζε¬ 
ται συντελεστής 0,85. 

ε) Πάνω από 2000 μ2, τότε εφαρμόζεται συντελεστής 
0,80. 

5. Συντελεστής τρόπου κατασκευής και εξοπλισμού 

(ΣΚΕ) 

Ο τρόπος κατασκευής και ο εξοπλισμός των κτιρίων αυ¬ 
τής της κατηγορίας ασκούν επίδραση στη διαμόρφωση 
της αξίας των κτισμάτων τους. 

Έτσι, αν το χτίσμα έχει ένα ή περισσότερα από τα επό¬ 
μενα χαρακτηριστικά, εφαρμόζεται ο αντίστοιχος συντε¬ 
λεστής: 

α. Έχει κυλιόμενες κλίμακες ή ράμπες, τότε εφαρμόζε¬ 
ται συντελεστής 1,20. 

β. Διαθέτει κεντρικό κλιματισμό, τότε εφαρμόζεται συ¬ 
ντελεστής 1,05. 

γ. Δεν έχει εγκατάσταση κεντρικής θέρμανσης (καλορι¬ 
φέρ, θερμοσυσσωρευτές, ενδοδαπέδιο σύστημα), τότε 
εφαρμόζεται συντελεστής 0,95. 

δ. Το ε«τιμώμενο συνολικά κτίριο που έχει περισσότε¬ 
ρους από δύο ορόφους (μη συμπεριλαμβανομένου του ι¬ 
σογείου) δεν έχει ανελκυστήρα, τότε εφαρμόζεται συντε¬ 
λεστής 0,90. 

6. Συντελεστής αποπεράτωσης (ΣΑΠ) 

Για τον υπολογισμό της αξίας των κτισμάτωντης κατη¬ 
γορίας αυτής τα οποία δεν είναι αποπερατωμένα, κατά 
την έννοια της παρ. 3 του άρθρου 2, εφαρμόζεται συντε¬ 
λεστής ανάλογα με το στάδιο αποπεράτωσης στο οποίο 
βρίσκονται. 

Έτσι, αν τα κτίσματα είναι: 

α) αποπερατωμένα ή θεωρούνται από το Νόμο αποπε¬ 
ρατωμένα, τότε εφαρμόζεται συντελεστής 1,00. 

β) στο στάδιο αποπεράτωσης του σκελετού, τότε εφαρ¬ 
μόζεται συντελεστής 0,30. 

γ) στο στάδιο αποπεράτωσης των στοιχείων πλήρωσης 
(π.χ. οπτοπλινθοδομές), τότε εφαρμόζεται συντελεστής 
0,35. 

δ) στο στάδιο αποπεράτωσης επιχρισμάτων, τότε ε¬ 
φαρμόζεται συντελεστής 0,50. 

ε) στο στάδιο αποπεράτωσης των δαπέδων, τότε εφαρ¬ 
μόζεται συντελεστής 0,75. 

7. Συντελεστής παλαιότητας (ΣΠ) 

Η παλαιότητα λαμβάνεται κατά την έννοια της παρ. 4 
του άρθρου 2. 

Ο συντελεστής παλαιότητας καθορίζεται ανάλογα μετά 
χρόνια παλαιότητας, ως ακολούθως: 

1 έως 5 χρόνια 0,90. 

6 έως 10 χρόνια 0,80. 

11 έως 20 χρόνια 0,70. 

21 έως 30 χρόνια 0,60. 

31 χρόνια και άνω 0,50. 

8. Συντελεστής ειδικών συνθηκών 

Σε περίπτωση που τα κτίρια βρίσκονται κάτω από ειδι¬ 
κές συνθήκες, τότε για τον προσδιορισμό της αξίας των 
κτισμάτωντους, εφαρμόζεται ειδικός συντελεστής, μειω- 
τικός αυτής. 

Έτσι, αν τα κτίσματα έχουν: 

α) Κηρυχθεί απαλλοτριωτέα, κατά την έννοια της παρ. 
5α του άρθρου 2, εφαρμόζεται συντελεστής 0,70. 

β) Υποστεί, πριν από το χρόνο φορολογίας ζημιές, που 
δεν έχουν αποκατασταθεί, από σεισμό, πυρκαγιά ή πλημ¬ 
μύρα, εφαρμόζεται συντελεστής ειδικών συνθηκών, όπως 
αυτός καθορίζεται στην παράγραφο 5β του άρθρου 2. 

Άρθρο 12 

Ειδικές περιπτώσεις 

1. α) Κατοικίες ή διαμερίσματα ή επαγγελματικές στέ¬ 
γες, που β ’.'.σκονται στο ίδιο οριζόντιο επίπεδο (όροφο), 
είναι συνεχόμενες και δεν αποτελούν αυτοτελείς ανεξάρ- 
τητες ιδιοκτησίες, για τον υπολογισμό της αξίας τους 
λαμβάνονται ως ενιαία κατοικία ή διαμέρισμα ή επαγγελ¬ 
ματική στέγη. 

Αν οι κατοικίες ή τα διαμερίσματα ή οι επαγγελματικές 


στέγες βρίσκονται σε διαφορετικά οριζόντια επίπεδα και 
δεν έχουν ενιαία λειτουργική μεταξύ τους ενότητα, για 
τον υπολογισμό της αξίας τους λαμβάνονται ως αυτοτε¬ 
λείς ιδιοκτησίες, ανεξαρτήτως της ύπαρξης ή μη πράξης 
σύστασης οριζόντιας ιδιοκτησίας. 

β) Κατοικία ή διαμέρισμα ή επαγγελματική στέγη που α- 
ποτελείται από περισσότερους του ενός ορόφους, οι ο¬ 
ποίοι έχουν ενιαία λειτουργική μεταξύ τους ενότητα και 
δεν αποτελούν αυτοτελείς ανεξάρτητες ιδιοκτησίες, για 
τον υπολογισμό της αξίας τους λαμβάνονται ως ενιαία κα¬ 
τοικία, διαμέρισμα ή επαγγελματική στέγη. Στην περίπτω¬ 
ση αυτή, ο υπολογισμός της αξίας κάθε ορόφου γίνεται 
χωριστά, αλλά εφαρμόζεται ενιαίος συντελεστής επιφά¬ 
νειας. 

2. Κατοικία ή διαμέρισμα και επαγγελματική στέγη, που 
βρίσκονται στο ίδιο οριζόντιο επίπεδο και είναι συνεχόμε¬ 
να, ανεξάρτητα απάτην ύπαρξη ή μη πράξης σύστασης ο¬ 
ριζόντιας ιδιοκτησίας, για τον υπολογισμό της αξίας τους 
λαμβάνονται ως αυτοτελείς ιδιοκτησίες. 

3. Κατοικία ή διαμέρισμα και ειδικοί χώροι (των οποίων 
η αξία υπολογίζεται μετά έντυπα Κ4, Κ5, Κ6, Κ7, Κ9 και Κ9) 
που βρίσκονται στο ίδιο οριζόντιο επίπεδο και είναι συνε¬ 
χόμενα, ανεξάρτητα από την ύπαρξη ή μη πράξης σύστα- 
σης οριζόντιας ιδιοκτησίας, γιατον υπολογισμό της αξίας 
τους λαμβάνονται ως αυτοτελείς ιδιοκτησίες. 

4. Επαγγελματική στέγη, που βρίσκεται στο ίδιο οριζό¬ 
ντιο επίπεδο (όροφο) με ειδικούς χώρους (των οποίων η 
αξία υπολογίζεται με τα έντυπα Κ4, Κ5, Κ6, Κ7, Κ8 και Κ9) 
και είναι συνεχόμενη αυτών ανεξάρτητα απάτην ύπαρξη 
ή μη πράξης σύστασης οριζόντιας ιδιοκτησίας, λογίζεται 
ως αυτοτελής ανεξάρτητη ιδιοκτησία εφόσον έχει δική 
της είσοδο σε δρόμο ή σε στοά ή στον ακάλυπτο χώρο και 
δεν επικοινωνεί εσωτερικά με τον ειδικό χώρο. 

Αν όμως η επαγγελματική στέγη επικοινωνεί εσωτερικά 
ή βρίσκεται σε εσωτερικό χώρο του ειδικού κτιρίου, λογί¬ 
ζεται ως ειδικός χώρος. 

5. Σε περιπτώσεις κτιρίων σταθμών αυτοκινήτων δημό- 
σιας χρήσης καθώς και βιομηχανικών - βιοτεχνικών κτι¬ 
ρίων, εφόσον συντρέχει περίπτωση προσδιορισμού αξίας 
μηχανολογικού εξοπλισμού ή εγκαταστάσεων, οι οποίες 
αποτελούν συστατικά του ακινήτου, αυτός διενεργείται α¬ 
πό την αρμόδια υπηρεσία του Υπουργείου Βιομηχανίας, 
Ενέργειας και Τεχνολογίας και κατά το ποσόν που προ¬ 
σαυξάνεται η λοιπή φορολογητέα αξία του ακινήτου. 
Απαιτείτα η προσκόμιση του σχετικού εγγράφου. 

Άρθρο 13 

1. Με τις διατάξεις της απόφασης αυτής δεν προκαλεί- 
ται δαπάνη εις βάρος του κρατικού προϋπολογισμού. 

2. Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από 30.12.1996. 

Αθήνα, 3 Δεκεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ Τ ΗΣ ΚΥΒΕΡΝΗΣΕΩΣ _ 

ΙΚΑΠΟΑΙΣΤΡΙΟΥ 34 » ΑΘΗΝΑ 104 32 ♦ ΤΕΙΕΧ 223211 ΥΡΕΤ ΟΠ * ΡΑΧ 52 34 312 


ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

• Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
ΠώλησηΦ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.ΕΧ 
Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.ΕΚ. με πληρωμή μέσω Δ.Ο.Υ. 


ΕΞΥΠΗΡΕΤΗΣΗΣ ΠΟΛΙΤΩΝ 
Π ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ._ 


ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031 

ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ (06 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 (06 

ΚΟΜΟΤΗΝΗ (05 

Δημοκρατίας 1 Τ.Κ 691 00 


5225761 

5230841 

5225713 

5249547 

5239762 

5248141 

5248188 

5248785 


5248320 


(031) 423956 
4136402 
4171307 
(061)271249 
224581 

(0651)21901 

(0531)22637 

26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσελιδο η μέρους αστού 


ΕΤΗΣΙΕΣ ΣΥΝΔ ΡΟΜΕΣ Φ.Ε.Κ. 

1 ΚΑ.Ε Προϋπολογισμού 
2531 


30.000 δρχ. 
50.000 » 

10.000 - 


Κ.Α.Ε. εσόδου υπέρ 
ΤΑΠΕΤ 3512 


50.000 

25.000 

10.000 

5.000 

10.000 

3.000 

150.000 

10.000 


1.500 

δρχ·· 

2.500 

» 

500 


2.500 

» 

1.250 

» 

500 

I» 

250 

» 

500 

» 

150 

» 

7.500 


500 

» 


Τεύχος _| ?*«ι I ΤΑΠΕΤ 3512 


Α' (Νόμος Π .Δ., Συμβάσεις κ,τλ.) 

Β' (Υπουργικές αποφάσεις κ,τλ.) 

Γ (Διορισμοί απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (ΤΑΠΧ) 

κι π Λ Λ (Διορισμοί κ,τλ προσωπικού Ν.ΠΔ,.Δ.) 

Παράρτημα (Πίνακες επουχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικοστηρίου (Α.Ε.Δ.) 

Ανωνύμων Εταιρειών & Ε.Π.Ε. · 

Προκηρύξεων ΑΧΕ.Π._ 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε 120.000 » 6.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ονάλσγο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράΐτεται στην Αθήνα από το Ταμείο του ΤΑ¬ 
ΠΕΤ (Καποδιστρίου 34 - Αθήνα) και σας άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00* έως 13.30* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






